text:
རྒྱལ་ཕྲན་དང་རྒྱལ་རབས་རིམ་བྱུང་གི་མིང་།
དང་པོ། སྤུ་རྒྱལ་བོད་ཀྱི་གདུང་རབས་བྱུང་བའི་སྐོར།
༡.བོད་རྒྱལ་ཐོག་མ་གཉའ་ཁྲི་བཙན་པོ་བྱོན་པའི་སྐོར། ལར་བོད་རྗེ་གཉའ་ཁྲི་བཙན་པོའི་བྱོན་ཁུངས་ལ་སྔོན་བྱོན་མཁས་པ་ཚོར་བཞེད་པ་མི་མཐུན་པ་མང་སྟེ། ལྷོ་རྒྱ་གར་ནས་མཆེད་པར་བཞེད་པ་དང་སྟེང་ཕྱོགས་ལྷ་ནས་མཆེད་པར་བཞེད་པ་སོགས་ཡོད་མོད་ཀྱང་། དེ་རིགས་ནི་ལོ་རྒྱུས་ཀྱི་གནས་ཚུལ་ངོ་མ་ཞིག་མ་ཡིན་སྙམ། འོ་ན་བཙན་པོ་དེ་གང་ནས་བྱོན་པ་ཡིན་ཞེ་ན། 《ལྡེའུ་ཆོས་འབྱུང་》ལས། ཡུལ་སྤུ་བོའི(སྤོ་བོ)ཡུལ་ནས། སྤུ་མི་མོ་བཙན་བྱ་བའི་རུམ་ནས་ཐེ་བྲང་སྤུན་དགུ་སྐྱེས་པའི་ཆུང་དག་ཐེ་བྲང་མང་སྙ་ཨུ་བེ་ར་བྱ་བ། ལྕེས་གདོང་གི་དཀྱིལ་འཁོར་ཁེབས་པ། ཕྱག་སོར་དྲ་བས་འབྲེལ་བ། ཤིན་ཏུ་གདུག་རྩུབ་དང་ནུས་མཐུ་ཆེ་བ་གཅིག་བྱུང་བས། འདི་མཐུ་དྲགས་བཤུག་དགོས་ཟེར་ནས། སྤུ་བོའི་ཡུལ་གྱི་བོན་ནུས་མཐུ་ཅན་རྣམས་ཀྱིས་ཐེ་བྲང་སྐྱས་འདེབས་བྱས་ནས། བོད་དུ་བཤུགས(སྤྱུགས)པ་ལ། དེར་བོད་ཀྱི་མི་རྗེ་འཚོལ་བ་དང་འཕྲད་ནས་ཁྱོད་ཅི་འདྲ་ཞིག་ཡིན་བྱས་པས། ང་སྤུ་བོའི་ཡུལ་གྱི་མི་གཅིག་ཡིན་བྱས་པ། འོ་ན་ལག་སོར་དང་ལྕེ་ངོ་མཚར་ཆེ་བ་གཅིག་འདུག ཁྱོད་ལ་ནུས་མཐུ་འདྲ་བ་ཅི་ཡོད་བྱས་པས། ཁོ་ན་རེ། ནུས་མཐུ་དང་རྫུ་འཕྲུལ་ཆེ་དྲགས་པས་བཤུགས་པ་ཡིན་ཟེར། འོ་ན་ངེད་ཀྱེ་རྗེ་བཅོལ་ལོ་བྱས་ནས་གཉའ་བའི་ཁྲི་ལ་བླངས། ཞེས་པ་ལྟར། གཉའ་ཁྲི་བཙན་པོ་འདི་བོད་ཀྱི་ཡ་གྱལ་སྤུ་བོའི་ཡུལ་ཏེ་ད་ལྟ་བོད་རང་སྐྱོང་ལྗོངས་ཀྱི་སྤོ་བོ་རྫོང་དང་ཉིང་ཁྲི་རྫོང་གི་ཁྱབ་ཁོངས་ནས་བྱོན་མ་མངོན་པར་གསལ་ཞིང་། ཁོང་གི་མ་ཡུམ་ནི་སྤུ་ཡུལ་གྱི་བུད་མེད་མོ་བཙན་བྱ་བ་དེ་ཡིན་པ་དང་། 《བོད་ཀྱི་ལོ་རྒྱུས་དོན་ཆེན་རེའུ་མིག》ལྟར་ན་ཁོང་ནི་སྤྱོ་ལོའི་སྔོན་གྱི་126ལོར་བོད་ཀྱི་བཙན་པོར་མངའ་གསོལ་བ་ཡིན་ལ་བོད་ཀྱི་ལོ་རྒྱུས་ཐོག་གི་བོད་སྤྱི་ལ་དབང་བའི་བཙན་པོའམ་རྒྱལ་པོ་དང་པོ་ཡིན། གཞན་ཡང《ལྷ་སའི་ལོ་རྒྱུས》སུ་གཉའ་ཁྲི་བཙན་པོ་ནི་སྤྱི་ལོའི་སྔོན་གྱི་237ལོ་ཡས་མས་སུ་བྱོན་པ་ཡིན་སྐད། གང་ལྟར་ཡང་། གཉའ་ཁྲི་བཙན་པོ་བོད་ཀྱི་རྗེར་བྱོན་པ་ནས་བཟུང་སྤུ་རྒྱལ་བོད་ཀྱི་གདུང་རབས་ཀྱི་དབུ་བརྙེས་པ་ཡིན་པར་འདོད། ཡང་ཏུན་ཧོང་ཡིག་རྙིང་ལས་མྱི་སྐྱེས་པ་ཆེན་པོ་རྣམས་རྗེ་བོའི་གོས་གྱོན་པ་ཡང་དེ་ནས་བྱུང་། ཤིང་རབས་ཀྱི་ནང་ནས་ཐང་ཤིང་རིང་པོ་རེད། ཆུ་རབས་ཀྱི་ནང་ན་ཡར་ཆབ་སྔོ་ཆེ། ཡར་ལྷ་ཤམ་པོ་ནི་གཙུག་གི་ལྷའོ། །ཞེས་པ་བཞིན་རྗེ་ཡི་རྒྱལ་ཆས་སྤྲས་པའི་སྲོལ་དེ་ནས་དར་བར་མ་ཟད། ཕ་ཤུལ་བུ་ཡིས་འཛིན་པ་དང་རྒྱལ་རྒྱུད་འཛིན་པའི་སྲོལ་ཡང་དེ་ནས་དར་བར་འདོད། གཉའ་ཁྲི་བཙན་པོས་གནམ་མུག་མུག་གམ་མུ་ཚོ་བཟའ་ཁབ་ཏུ་བཞེས་ནས་སྲས་མུ་ཁྲི་བཙན་པོ་འཁྲུངས། ཁོང་གིས་མཚེ་མི་སྤུ་རྒྱལ་དང་ཙོ་མི་ཕྱག་གར་གཉིས་སྐུ་བོན་དུ་མཛད་ནས་ཞང་ཞུང་སོགས་རྒྱལ་ཕྲན་འགའ་མ་གཏོགས་སྔོན་གྱི་རྒྱལ་ཕྲན་སིལ་མ་རྣམས་དབང་འོག་ཏུ་བཅུག་སྟེ་བོད་ཡུལ་དུ་ཐོག་མར་གཅིག་གྱུར་གྱི་རྣམ་པ་བྱུང་བས་《མཁས་པའི་དགའ་སྟོན》དུ་གསུང་པ་བཞིན་སྐབས་དེར་བོད་འབང་བདེ་ཞིང་སྐྱིད་པར་མཛད་པ་ཡིན་ནོ།།
ཁོང་གི་མཛད་རྗེས་མདོ་ཙམ་བརྗོད་ན། ཁོང་གིས་སྐབས་དེའི་མཐའ་འཁོར་དུ་གནས་པའི་མཆིམས་ཡུལ་དང་གནུབས་ཡུལ་སོགས་རྒྱལ་ཕྲན་རྣམས་ཕམ་པར་མཛད་དེ་དེ་དག་རང་གི་མངའ་ཁོངས་སུ་བསྡུས་ཤིང་། སྤུ་རྒྱལ་བོད་ཅེས་པའི་རྒྱལ་ཕྲན་དེ་ཐོག་མར་བཙུགས་ནས་མངའ་ཁོངས་རྒྱ་བསྐྱེད། ཕོ་བྲང་ཡུམ་བུ་བླ་སྒང་དང་གནས་མཁར་གཡུང་དྲུང་ལྷ་རྩེ་སོགས་བཞེངས། ཕྱི་བློན་དང་ནང་བློན་བསྐོས་ཏེ་ཆབ་སྲིད་ཀྱི་འཕྲིན་ལས་གལ་ཆེན་རྣམས་མོལ་བསྡུར་ཐག་གཅོད་མཛད་པ་དང་། ནང་གི་སྐུ་སྲུང་དང་ཕྱིའི་སོ་ཁ་སྲུང་བའི་དམག་དཔུང་གི་སྒྲིག་གཞི་བཙུགས་པས་རྒྱལ་སྲིད་སྲ་བརྟན་དུ་མཛད། བཟང་པོ་ལ་བྱ་དགའ་དང་ངན་པ་ལ་ཆད་གཅོད་མཛད་པས་ལེགས་ཉེས་བླང་དོར་གྱི་ཁྲིམས་ལུགས་གཏན་ལ་ཕབ། ཁོང་གི་སྐུ་རིང་ལ་ཤེས་པ་ཅན་བཅུ་གཉིས་ཀྱི་བོན་ཏེ། འགྲོ་ཤེས་གླུད་གཏོང་དང་། འདུར་ཤེས་སྲིད་གཤེན། གཙང་ཤེས་སེལ་འདེབས། སྒྲོལ་ཤེས་ལྷ་བྱད། ཕན་ཤེས་སྨན། ལྷོ་ཤེས་རྩིས་མཁན། སྨྲ་མཁན་གཏོ་དགུ། ལྡིང་ཤེས་ཤ་བོ། འཕུར་ཤེས་ཇུ་ཐིགའགྲོ་ཤེས་འཕྲུལ་བོན་རྣམས་ཤིན་ཏུ་དར་ཆེ་བ་བྱུང་ངོ་། ཞེས་《བསྟན་པའི་རྣམ་བཤད་དར་རྒྱས་གསལ་བའི་སྒྲོན་མེ》དང་《རྒྱལ་རབས་བོན་གྱི་འབྱུང་གནས་》སོགས་ལྟར་བཀོད་པ་ཡིན་ནོ། དེའི་ཕྱིར་སྐབས་དེར་བོད་ཀྱི་གདོད་མའི་ཤེས་རིག་སྟེ་བོན་གྱི་ཤེས་རིག་ཕུན་སུམ་ཚོགས་པ་ཞིག་དར་རྒྱས་བྱུང་བས། སྐབས་དེའི་བོད་ཀྱི་སྤྱི་ཚོགས་འཕེལ་རྒྱས་སུ་འགྲོ་བར་སྐུལ་འདེད་ཀྱི་ནུས་པ་ཆེན་པོ་ཐོན་པ་བཅས་ཀྱི་མཛད་རྗེས་མང་དུ་མཆིས་ནའང་འདིར་གལ་ཆེ་བ་རེ་གཉིས་ཀྱིས་ཆོག་པར་བྱས་སོ།།
མུ་ཁྲི་བཙན་པོ་ནས་གདགས་ཁྲི་བཙན་པོའི་བར་གྱི་སྐོར།
སྤུ་རྒྱལ་གྱི་གདུང་རབས་གཉིས་པ་མུ་ཁྲི་བཙན་པོ་ནི་ཡབ་གཉའ་ཁྲི་བཙན་པོ་དང་ཡུམ་གནམ་མུག་གམ་མུ་ཚོ་བཟའ་གཉིས་ཀྱི་སྲས་སུ་འཁྲུངས་ཤིང་། ས་དིང་དིང་མ་ཁབ་ཏུ་བཞེས། སྐུ་གཤེན་གཅོའུ་ལན་ཚས་མཛད་པ་དང་གསས་མཁར་ཁོ་མ་ནེའུ་ཆུང་བཞེངས། ཞང་ཞུང་ནས་མཁས་པ་ཆེན་པོ་གཤེན་ནམ་མཁའ་སྣང་བ་མདོག་ཅན་ལ་སོགས་བརྒྱ་རྩ་བརྒྱད་གདན་དྲངས། བོད་དུ་བོན་གྱི་འདུ་ཤེས་ཆེན་པོ་བཞི་བཅུ་རྩ་ལྔ་བཙུགས། བོན་གྱི་པོ་ཏི་མདོ་འབུམ་རྒྱུད་མཛོད་སོགས་མང་པོ་བསྒྱུར་ཅེས་《བོད་ཀྱི་གནའ་རབས་ཡིག་ཆ་གཅེས་བསྡུས》ལས་བྱུང་བ་ལ་དཔྱད་ཚེ་སྐབས་དེར་གཡང་དྲུང་བོན་ཤིན་ཏུ་དར་རྒྱས་བྱུང་ཞིང་ཁོང་ལ་བོན་པོ་རྣམས་ཀྱིས་བརྩི་བཀུར་ཆེན་པོ་བྱེད་པར་སྣང་ངོ་།
སྤུ་རྒྱལ་གྱི་གདུང་རབས་གསུམ་པ་དིང་ཁྲི་བཙན་པོ་ནི་ཡབ་མུ་ཁྲི་བཙན་པོ་དང་ཡུམ་ས་དིང་དིང་མ་གཉིས་ཀྱི་སྲས་སུ་འཁྲུངས་ཤིང་སོ་ཐམ་ཐམ་མམ་སེ་ཟ་སྨན་ཁབ་ཏུ་བཞེས། སྐུ་གཤེན་གཅོའུ་སྨིན་དཀར་གྱིས་མཛད་པ་དང་གསས་མཁར་ཁོ་མ་ཡངས་རྩེ་བཞེངས། ཁོང་གཉིས་ཀྱི་སྲས་སུ་སོ་ཁྲི་བཙན་པོ་འཁྲུངས་ཤིང་དོག་མེར་མེར་རམ་དར་ཟ་ཞང་ཞུང་མ་ཁབ་ཏུ་བཞེས། སྐུ་གཤེན་འོད་དཀར་གྱིས་མཛད་པ་དང་གསས་མཁར་རྨུར་དགུ་ཁྱུང་བཞེངས། ཁོང་གཉིས་ཀྱི་སྲས་སུ་མེར་ཁྲི་བཙན་པོ་འཁྲུངས་ཤིང་གདགས་ཀྱི་ལྷ་མོ་ཁབ་ཏུ་བཞེས། སྐུ་གཤེན་མཚེ་མི་ཟུང་སྨན་གྱིས་མཛད་པ་དང་གསས་མཁར་ཟོ་བོ་ཁྱུང་ལག་བཞེངས། ཁོང་གཉིས་ཀྱི་སྲས་སུ་གདགས་ཁྲི་བཙན་པོ་འཁྲུངས་ཤིང་སྲིབ་ཀྱི་ལྷ་མོ་ཁབ་ཏུ་བཞེས། སྐུ་གཤེན་དག་པ་མི་ཆེན་གྱིས་མཛད་པ་དང་གསས་མཁར་གཡུང་དྲུང་ལྷ་རྩེ་མཛད། ཁོང་གཉིས་ཀྱི་སྲས་སུ་སྲིབ་ཁྲི་བཙན་པོ་འཁྲུངས་ཤིང་ས་བཙུན་ཀླུ་རྗེ་ཁབ་ཏུ་བཞེས། སྐུ་གཤེན་གཅོའུ་ཞལ་དཀར་གྱིས་མཛད་པ་དང་གསས་མཁར་ཁོ་མ་རུ་རིང་བཞེངས། འདི་ཡན་གྱི་སྲས་རྣམས་ཆིབས་ཁ་ཐུང་པའི་ཚེ་ཡབ་ནམ་མཁར་གཤེགས་པས་གནམ་གྱི་ཁྲི་བདུན་ཞེས་འབོད་ཅིང་བང་སོ་འདེབས་པའི་སྲོལ་ཡང་མེད། ཅེས་《ལེགས་བཤད་རིན་པོ་ཆེའི་གཏེར་མཛོད》དུ་བྱུང་བ་ལྷར་བཀོད་དོ།།
བར་གྱི་སྟེང་གཉིས་ཀྱི་སྐོར།
སྲིབ་ཁྲི་བཙན་པོའི་སྲས་གྲི་གུམ་བཙན་པོ་ཡིན་པ་དང་ཁོང་གི་སྲས་སྤུ་དེ་གུང་རྒྱལ་ཡིན་ལ། འདི་གཉིས་ལ་བར་གྱི་སྟེང་གཉིས་སུ་གྲགས། གྲི་གུམ་བཙན་པོར་སྲས་ཤ་ཁྲི་དང་ཉ་ཁྲི། བྱ་ཁྲི་གསུམ་དང་སྲས་མོ་གཅིག་འཁྲུངས། སྐུ་གཤིན་གཅོའུ་ཚེམས་དཀར་གྱིས་མཛད་པ་དང་གསས་མཁར་ས་ལེ་བྱེ་ཚང་བཞེངས། རྒྱལ་སྲིད་ཡབ་མེས་བཞིན་བསྐྱངས་པས་དབུ་འཕང་མཐོ་བར་གྲགས། ཕྱིས་སུ་ལོ་ངམ་གྱིས་བཀྲོངས། བོད་དུ་སྐུ་ཕུང་ས་འོག་ཏུ་སྦས་པའི་སྲོལ་གྱི་འགོ་ཚུགས། རྒྱ་ནག་གི་གོ་ཁྲབ་སྨར་ཁམས་བརྒྱུད་ནས་བོད་ལ་དྲངས། སྐབས་དེར་རྒྱལ་གཤེན་དོ་མཉམ་པ་ཞིག་བྱུང་བར་མ་ཟད།གཤེན་ངག་ཚིག་གསུམ་མ་བྱུང་བར་རྒྱལ་པོས་བཀའ་མི་སྩོལ།བློན་པོས་གྲོས་མི་འཆའ།གཤེན་གླུ་དེང་(ཐེངས)གསུམ་མ་བླངས་པར་རྒྱལ་བློན་གླུ་བྲོ་མི་རོལ།ཞེས་བློན་གྱི་མཛོད་སྒྲ་འགྲེལ་སོགས་ལས་འབྱུང་བ་བཞིན་བཙན་པོའི་གོང་དུ་སྐུ་གཤེན་ཆེ་བའི་སྲོལ་ཆགས་པར་བརྟེན་བློན་པོ་ལི་བཙན་བཞེར་སོགས་ཀྱིས་དུས་ད་ལྟ་རྒྱལ་གཤེན་དོ་མཉམ་ཙམ་དུ་གདའ་སྟེ།དུས་ལན་གཅིག་ཙམ་ན།སྲས་དབོན་རྣམས་ཀྱི་སྐུ་རིང་ལ།རྒྱལ་སྲིད་བོན་པོས་འཁྱེར་བར་མཆིའོ།།བོན་ལ་ཆབ་གསོལ་(གསོད)བར་བཀའ་མི་ཕེབས་པས།གཤེན་པོ་མཐའ་རུ་སྤྱུགས་པའི་བཀའ་མཆིད་བསྲིང་བར་ཞུ་ཞེས་མང་དུ་གླེང་བས།བཙན་པོ་ཡང་ཐུགས་འཁྲུགས་ནས་བདེན་པར་སྙམ་སྟེ་སྐུ་སྲུང་པའི་བོན་ཙམ་ལས་གཤེན་པོ་རྣམས་མཐའ་རུ་སྤྱུགས་ནས་བོན་བསྣུབས་ཞེས་《ལུང་གི་སྙིང་པོ་》སོགས་སུ་གསལ་བ་ལྟར་ཡིན་པ་སེམས།དེ་ནས་ལོ་ངམ་རྟ་རྫིས་བཙན་པོའི་བྱ་སྤྱོད་དེར་མི་འདོད་པའི་རྣམ་འགྱུར་བསྟན་པར་མ་ཟད།བཙན་པོས་བསྐྲད་པའི་བོན་གཤེན་རྣམས་ཀྱིས་ཀྱང་ལོ་ངམ་ལ་སྐྱབས་བཅོལ་བས།ལོ་ངམ་གྱི་བྱ་སྤྱོད་དེ་བས་རྩུབ་ཏུ་སོང་སྟེ་བཙན་པོའི་སྲིད་ལ་གྱེན་ལོག་སྤེལ་རྩིས་བྱས་ཕྱིར།བཙན་པོས་ལོང་ངམ་གྱི་སར་གསང་ཉན་པ་མངགས་གཏོང་དང་ཆབས་ཅིག་དཔུང་འཇུག་བྱས་ཀྱང་ལོ་ངམ་གྱིས་ཤེས་ནས།དམག་ཇུས་རྫུན་བཟོ་བྱས་ཏེ་བཙན་པོ་བསླུས།བཙན་པོ་གཡུལ་སར་ཆས་ཏེ་མྱང་རོ་ཐལ་བ་ཚལ་དུ་འཐབ་ནས་གཡུལ་ཕམ་ཞིང་བཙན་པོ་རང་ཡང་གཡུལ་སར་འདས།ལོ་ངམ་གྱིས་བཙན་པོའི་སྲིད་བརླགས་རྗེས་བཙན་པོའི་སྲས་གཉིས་པོ་སྤོ་བོ་དང་ཉིང་པོ་སོགས་ཡུལ་མཐར་བྲོས།སྲས་མོ་ལོ་ངམ་གྱིས་བཙུན་མོར་བླངས་པ་དང་།བཙུན་མོ་གཡོག་ཏུ་བཀོལ།རྒྱལ་སྲིད་ལོ་བཅུ་གསུམ་དུ་བཟུང་བར་གྲགས།
བར་གྱི་སྟེང་གཉིས་ཀྱི་ཡ་གྱལ་སྤུ་དེ་གུང་རྒྱལ་ནི་གྲི་གུམ་བཙན་པོ་དང་ཡུམ་ཀླུ་སྲིང་མེར་ལྕམ་གཉིས་ཀྱི་སྲས་སུ་འཁྲུངས་ཤིང་མཚན་གཞན་ལ་བྱ་ཁྲི་བཙན་པོ་ཡང་ཟེར་ལ།སྐུ་མཁར་ཕྱིང་བ་སྟག་རྩེ་བརྩིགས།འོམ་ཐང་སྨན་མཚོ་ཁབ་ཏུ་བཞེས།ཁོང་གིས་རུ་ལས་སྐྱེས་ཀྱི་ནུས་མཐུ་ལ་བརྟེན་ནས་ལོ་ངམ་ལ་དུག་སྦྱར་ཏེ་བཀུམ་ཞིང་།རུ་ལས་སྐྱེས་ཀྱིས་མྱང་རོ་ཤམ་པོར་དམག་དྲངས་ནས་ལོ་ངམ་གྱི་སྟོབས་ཤུགས་སྒོ་ཀུན་ནས་ཕམ་པར་མཛད་པ་ནི་ཏུན་ཧོང་ཡིག་རྙིང་ལས།ལོ་ངམ་གྱི་ཕོ་བརྒྱ་ནི་ཟངས་བུ་བརྒྱ་མགོ་ལ་བཀབ་ནས་ལྕེབས་སོ།།ལོ་མང་གྱི་མོ་བརྒྱ་ནི་སླ་ང་བརྒྱ་བྲང་ལ་སྦྱར་ཏེ་བརྒྱལ་ལོ།།མཁར་མྱང་རོ་ཤམ་པོ་ཕབ་བོ།།མི་རྣམས་བཙོན་དུ་བཟུང་།།དུད་འགྲོ་རྣམས་དཔའ་རྟགས་སུ་བཞེས།ཞེས་པ་བཞིན་ཡིན་ལ།ལོ་ངམ་ཕམ་རྗེས་སྲས་བྱ་ཁྲི་བཙན་པོ་གསེར་ཁྲི་ལ་མངའ་གསོལ་ནས་བཙན་པོའི་གདུང་རྒྱུད་རིམ་བྱོན་གྱིས་བོད་ཁམས་ལ་དབང་བསྒྱུར་མཛད་པས།མཚན་ལའང་བུ་དེ་ཀུན་ལས་རྒྱལ་ཞེས་གསོལ་ཞིང་ཕྱིས་སུ་སྤུ་དེའམ་པུ་དེ་གུང་རྒྱལ་ཞེས་སྒྲ་འགྱུར་བར་བཤད།རུ་ལས་སྐྱེས་ནི་སྤུ་དེ་གུང་རྒྱལ་གྱི་བློན་པོ་གཙོ་བོ་ཞིག་ཡིན་ལ་བོད་ཀྱི་མཛངས་བློན་བདུན་གྱི་དང་པོ་ཡིན།མཛངས་བའི་ལས་སུ་ཤིང་བསྲེག་སོལ་བ་བྱུང་།།དེ་ཡིས་རྡོ་བཞུ་གསེར་དངུལ་ཟངས་ལྕགས་བྱུང་།།ཤིང་ལ་མིག་ཕུག་གཤོལ་དང་གཉའ་ཤིང་བྱས།།ས་གཞི་བརྐོས་ནས་ཕུ་ཆུ་ཡུར་དུ་དྲངས།།རྨོན་པ་དོར་སྡེབ་སྤང་ཐང་ཞིང་དུ་རྨོས།།བརྒལ་བས་མི་ཐར་ཆུ་ལ་ཟམ་པ་བཙུགས།།བ་གླང་འབྲི་གཡག་ར་ལུག་ཁྱིམ་དུ་གསོས།།ཞེས་《མཁས་པའི་དགའ་སྟོན་》ལས་བྱུང་བ་བཞིན་ནོ།།
༤. སའི་ལེགས་དྲུག་གི་སྐོར།བོད་རྒྱལ་གྱི་གདུང་རབས་དགུ་པ་སྤུ་དེ་གུང་རྒྱལ་བྱ་ཁྲི་བཙན་པོ་དང་ཡུམ་འོམ་ཐང་སྨན་མཚོ་གཉིས་ཀྱི་སྲས་སུ་སའི་ལེགས་དྲུག་གི་ཐོག་མ་ཨེ་ཤོ་ལེགས་སྤྱི་ལོའི་དུས་རབས་དང་པོའི་དཀྱིལ་ཙམ་ལ་འཁྲུངས་ཤིང་རྨུ་ལྕམ་བྲ་མ་ན་ཁབ་ཏུ་བཞེས། རུ་ལས་སྐྱེས་ཀྱི་སྲས་ལྷ་བུ་མགོ་དཀར་གྱིས་བློན་པོ་མཛན།ཞིང་འབྲོག་ལས་རིགས་དར་རྒྱས་ཆེས་ཆེར་ཕྱིན། བློན་པོ་ལྷ་བུ་མགོན་དཀར་ནི་བོད་ཀྱི་མཛངས་བློན་བདུན་གྱི་གཉིས་པ་ཡིན་ཏེ། 《མཁས་པའི་དགའ་སྟོན》ལས། མཛངས་པའི་ལས་སུ་ཞིང་ལ་དོར་ཁ་བརྩིས། འབྲོག་ལ་ཐུལ་རྩིས་ཕུ་ཆུ་ཡུར་དུ་དྲངས། །མདའ་རུ་ཆུ་མ་རྨོ་བ་འདི་ནས་དང་། །ཞེས་པ་ལྟར་རོ། །སྐབས་དེར་ཞིང་ལས་ལ་རྨོན་པ་དོར་གཅིག་གིས་ཉིན་གཅིག་ལ་རྨོ་ནུས་པའི་ས་ཞིང་གི་ཚད་རྩིས་གཞིར་མཛད་དེ་དོར་ཁ་གཅིག་ཅེས་བྱ་ཞིང་། འབྲོག་ལས་ཐད་ལུག་པགས་སོགས་ལྭ་གཅིག་གི་བཟོ་ཚད་ལོངས་པའི་གྲངས་རྩིས་གཞིར་བཟུང་ནས་ཐུལ་ཁ་གཅིག་ཅེས་བྱ་བའི་སྲོལ་བཏོད། གཞན་དུ་ཕུ་ཆུ་མདའ་རུ་དྲངས་ཤིང་མདའ་ལ་ཆུ་བེད་ཀྱི་ལས་ཀ་གོང་འཕེལ་དུ་ཕྱིན་པར་གྲགས། ཨེ་ཤོ་ལེགས་དང་རྨུ་ལྕམ་བྲ་མ་ན་གཉིས་ཀྱི་སྲས་སུ་དེ་ཤོ་ལེགས་འཁྲུངས་ཤིང་ཀླུ་སྨན་མེར་མོ་ཁབ་ཏུ་བཞེས། སྐུ་གཤེན་མི་མོ་ཆུང་ལ་མཛད་ཅིང་གསས་མཁར་ཁོ་མ་ཡང་རྩེ་བཞེངས། ཁོང་གཉིས་ཀྱི་སྲས་སུ་ཐི་ཤོ་ལེགས་འཁྲུངས་ཤིང་བཙུན་མོ་གུར་སྨན་ཁབ་ཏུ་བཞེས། སྐུ་གཤེན་འཛིན་བོན་ཁོག་དེས་མཛད། གསས་མཁར་ས་ལེ་བང་བང་བཞེངས། ཁོང་གཉིས་ཀྱི་སྲས་སུ་གུ་རུ་ལེགས་འཁྲུངས་ཤིང་བཙུན་མོ་མཚོ་སྨན་འབྲོང་མ་ཁབ་ཏུ་བཞེས། སྐུ་གཤེན་མཚེས་པ་གནམ་འདུལ་གྱིས་མཛད། གསས་མཁར་རིན་ཆེན་ཟུར་མང་བཞེངས། ཁོང་གཉིས་ཀྱི་སྲས་སུ་འབྲོང་ཞི་ལེགས་འཁྲུངས་ཤིང་བཙུན་མོ་གནམ་སྨན་བུ་མོ་ཁབ་ཏུ་བཞེས། སྐུ་སྲུང་ལྷ་བོན་ཆེ་གཤེན་བདུད་འདུལ་གྱིས་མཛད།ཁོང་གཉིས་ཀྱི་སྲས་སུ་ཨི་ཤོ་ལེགས་འཁྲུངས་ཤིང་བཙུན་མོ་རྨུ་ལྕམ་སྨད་ལེགས་ཁབ་ཏུ་བཞེས།ཞེས་པ་ནི་《ལེགས་བཤད་རིན་པོ་ཆེའི་གཏེར་མཛོད》ལྟར་བཀོད། ལེགས་དྲུག་བང་སོ་གཡའ་སྤང་མཚམས་སུ་བཏབ། །སྤང་ལ་འཇའ་ཚོན་རྒྱས་པ་འདྲའོ་སྐད།།ཅེས་གོང་གསལ་གྱི་བཙན་པོ་དྲུག་གི་དུས་སུ་སྤུར་ས་ལ་ལུས་པས་མིང་ལའང་ས་ལ་ལེགས་དྲུག་ཐོགས་པ་དང་། འདིའི་སྐབས་སུ་ད་དུང་སྟག་རྩེ། རྒོད་རྩེ།ཁྲ་རྩེ། རྩེ་མོ་ཁྲུང་རྒྱལ། ཁྲི་བརྩིགས་འབུམ་གདུགས་ཞེས་པའི་འཆིང་(ཕྱིང་)བ་རྩེ་དྲུག་བརྩིགས་ཞེས་པ་ནི་《མཁས་པའི་དགའ་སྟོན》ལྟར་བཀོད་པ་ཡིན་ལགས།


c: text/html

text:
རྩོམ་པ་པོ།   དུས་ཚོད།   2018-09-04   རྩོམ་ཁུངས།    ཀྲུང་གོ་བོད་སྐད་གློག་འཕྲིན་དྲ་བ།
ཡུན་ནན་ཞིང་ཆེན་ཝུན་ཧྲན་ཀྲོང་རིགས་མིའོ་རིགས་རང་སྐྱོང་ཁུལ་མཱ་ལི་ཕའོ་རྫོང་ཨུད་དྲིལ་བསྒྲགས་པུའུ་ཡིས་གནས་ཚུལ་སྤེལ་བར་གཞིགས་ན། ཟླ་9ཚེས་2ཉིན་གྱི་ཐོ་རེངས་སུ། མཱ་ལི་ཕའོ་རྫོང་མེང་ཏང་ཞང་ལ་དྲག་ཆར་བབས་པས་ཆུ་ལོག་གི་གནོད་འཚེ་བྱུང་ནས། གྲོང་མི་ཁ་ཤས་ཀྱི་ཁང་པར་གཏོར་བརླག་ཐེབས་པ་དང། ཞང་དེའི་གློག་ཤུགས་དང་བརྡ་འཕྲིན་ཚང་མ་ཆད་ཅིང་། ལམ་མང་པོ་བརྡིབས་པ་དང། འགྲིམ་འགྲུལ་ཡང་ཆད་འདུག ཟླ་9ཚེས་2ཉིན་གྱི་ཆུ་ཚོད་17:00བར་དུ། ཆུ་ལོག་བྱུང་བ་ལས་མི་5རྐྱེན་ལམ་དུ་ཤོར་བ་དང་མི་5ལ་རྨས་སྐྱོན་ཕོག་པ། མི་མང་པོ་གར་སོང་ཆ་མེད་དུ་གྱུར་འདུག
རྩོམ་སྒྲིག་པ། ཚེ་པེ། གཡུ་འཛོམས།

robotstxt: allowed

filter: keep


text:
ཏང་གི་ཚོགས་ཆེན་བཅུ་དགུ་པའི་དགོངས་དོན་སློབ་སྦྱོང་དང་དྲིལ་བསྒྲགས་ལག་ལེན་གཏིང་ཟབ་བྱེད་ཆེད་དང་། བློ་མཐུན་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་བསམ་བློའི་སློབ་སྟོན་ཡང་དག་འོག གོམ་སྟབས་ཆེན་པོས་དུས་རབས་གསར་བར་བསྐྱོད་དེ་རྒྱལ་ཁབ་སྟོབས་འབྱོར་མངའ་ཐང་རྒྱས་པ་དང་མི་རིགས་བསྐྱར་དར་གྱི་རྒྱང་སྐྱོད་ལམ་བུ་གསར་བ་ཕྱེས་ནས། ཁུལ་ཡོངས་ཀྱི་མི་རིགས་ཁག་གི་མང་ཚོགས་ཀྱི་བསམ་པའི་རིག་གནས་འཚོ་བ་ཕུན་སུམ་ཇེ་ཚོགས་སུ་བཏང་བ་དང་། སྤྲོ་སྣང་དང་དགའ་སྟོན། འཆམ་མཐུན་གྱི་དུས་ཆེན་རྣམ་པ་ཞིག་བསྐྲུན་ཡོད།
མཚོ་ནུབ་ཁུལ་ཏང་ཨུ་དང་ཁུལ་མི་དམངས་སྲིད་གཞུང་གི་བྱ་བའི་བཀོད་སྒྲིག་ལྟར། ཟླ1པོའི་ཚེས22ཀྱི་དགོང་མོའི་ཆུ་ཚོད8སྟེང་མཚོ་ནུབ་ཁུལ་རྩོམ་རིག་སྒྱུ་རྩལ་མཉམ་འབྲེལ་ལྷན་ཚོགས་དང་མཚོ་ནུབ་ཁུལ་མི་རིགས་ཆོས་ལུགས་ལས་དོན་ཨུ་ལྷན། ཀྲུང་གུང་ཐེམ་ཆེན་རྫོང་ཨུ། ཐེམ་ཆེན་རྫོང་མི་དམངས་སྲིད་གཞུང་གིས་གཙོ་སྒྲུབ་བྱས་ཤིང་། མཚོ་ནུབ་རྒྱང་སྒྲོག་བརྙན་འཕྲིན་ཁང་དང་། ཐེམ་ཆེན་རྫོང་རྩོམ་རིག་ལུས་རྩལ་རྒྱང་སྒྲོག་བརྙན་འཕྲིན་དང་ཡུལ་སྐོར་ཅུའུ། མཚོ་སྔོན་རི་དཀར་པོ་གློག་བརྙན་རིག་གནས་བརྙན་སྦྱོར་ཀུང་སིས་འགན་སྒྲུབ་བྱས་ལ། ཀྲུང་གོ་བོད་ཀྱི་དྲ་བ་དང་། མཚོ་ནུབ་ཁུལ་རྩོམ་རིག་ལུས་རྩལ་རྒྱང་སྒྲོག་བརྙན་འཕྲིན་ཅུའུ། མཚོ་ནུབ་ཁུལ་མི་རིགས་རྩོམ་རིག་དུས་དེབ་ཁང་། མཚོ་ནུབ་ཁུལ་མི་རིགས་གླུ་གར་ཚོགས་པ། ན་གོར་མོ་གྲོང་ཁྱེར་འབྲི་ཆུའི་འབྱུང་ཁུངས་མི་རིགས་སློབ་གྲྭ ཏུའུ་ལན་རྫོང་རིག་གནས་ཅུའུ། ཐེམ་ཆེན་རྫོང་རིག་གནས་ཅུའུ། ལྷ་མཚོའི་འབྱུང་ཁུངས་གླུ་གར་ཚོགས་པ་བཅས་ཀྱི་རོགས་སྒྲུབ་བྱས་པའི“ཚྭ་འདམ་མཐོང་བ་ཀུན་སྨོན”ཞེས་པའི་མཚོ་ནུབ་སོག་རིགས་བོད་རིགས་རང་སྐྱོང་ཁུལ་གྱི2018ལོའི་བོད་རབ་རྒྱན་ས་ཕོ་ཁྱི་ལོའི་ལོ་སར་རིག་རྩལ་དགོང་ཚོགས་ཚྭ་འདམ་ཟློས་གར་ཁང་དུ་འཚོགས།


text:
དྲུག བཅོས་སྒྱུར་གཏིང་ཟབ་ཏུ་སྤེལ་ནས་ཞིང་ཕྱུགས་ལས་དང་རོང་འབྲོག་ཁུལ་འཕེལ་རྒྱས་ཀྱི་སྐྱེ་སྟོབས་ཇེ་དྲག་ཏུ་གཏང་དགོས།
ཞིང་ཕྱུགས་ལས་འདོན་སྤྲོད་ཕྱོགས་ཀྱི་སྒྲིག་གཞི་རང་བཞིན་གྱི་བཅོས་སྒྱུར་བྱེད་པའི་གནད་འགག་ནི་སྒྲིག་སྲོལ་འཐུས་ཚང་དང་རྐྱེན་སྲོལ་གསར་སྐྲུན་བྱ་རྒྱུ་དེ་ཡིན་ཕྱིར། ངེས་པར་དུ་རོང་འབྲོག་ཁུལ་གྱི་གཞི་རྩའི་དཔལ་འབྱོར་ལམ་ལུགས་སྲ་བརྟན་དང་ཆ་ཚང་དུ་གཏོང་དགོས་ཤིང་། རོང་འབྲོག་ཁུལ་གྱི་ཐུན་མོང་གི་ཐོན་དབང་དང་ཞིང་ཕྱུགས་ལས་བདག་གཉེར། ཞིང་ཕྱུགས་ལས་ལ་རྒྱབ་སྐྱོར་དང་འགན་སྲུང་བྱེད་པ་སོགས་ཀྱི་ལམ་ལུགས་བཅོས་སྒྱུར་གཏིང་ཟབ་ཏུ་སྤེལ་ཏེ། ཞིང་ཕྱུགས་ལས་འདོན་སྤྲོད་ཕྱོགས་ཀྱི་སྒྲིག་གཞི་རང་བཞིན་གྱི་བཅོས་སྒྱུར་བྱེད་པར་སྒུལ་ཤུགས་བསྩལ་དགོས།
25. ཕྱོགས་མང་པོ་ནས་མ་དངུལ་གཏོང་བའི་རྐྱེན་སྲོལ་འཐུས་ཚང་དུ་གཏང་དགོས། ནོར་སྲིད་ཀྱིས་ཞིང་ལས་ལ་རོགས་སྐྱོར་མ་དངུལ་གཏོང་ཚད་འོས་འཚམ་གྱིས་འཕར་བ་མུ་མཐུད་དུ་རྒྱུན་སྲུང་བྱས་ཏེ། ཞིང་ཕྱུགས་ལས་ཐད་མ་དངུལ་བཏང་བའི་འཕར་ཚད་དེ་ནོར་སྲིད་ཡོང་སྒོ་འཕར་ཚད་ལས་མཐོ་བ་དང་། གཏན་འཇགས་རྒྱུ་ནོར་ཐད་བཏང་བའི་མ་དངུལ་དེ་རོང་འབྲོག་ཁུལ་དུ་བེད་སྤྱད་པའི་བསྡུར་ཚད་ལོ་སྔོན་མ་ལས་མཐོ་བ། ཞིང་ས་བཤུག་སྤྲོད་ཡོང་སྒོ་དེ་ཞིང་ཕྱུགས་ལས་འཛུགས་སྐྲུན་ཐད་སྤྱོད་པའི་འཕར་ཚད་སྔོན་ལོ་ལས་མཐོ་བ་བཅས་བྱ་དགོས། ནོར་སྲིད་ཀྱིས་ཞིང་ལས་ལ་རོགས་སྐྱོར་བྱེད་པའི་མ་དངུལ་གཏོང་བའི་ཤུགས་ཚད་ཇེ་དྲག་ཏུ་གཏོང་དགོས་ཤིང་། རྫོང་རིམ་པའི་ཏང་ཨུ་དང་སྲིད་གཞུང་ལ་མ་དངུལ་གཅིག་གྱུར་དང་ཧྲག་སྡེབ་བྱས་ནས་བཀོལ་བའི་དབང་ཆ་སྩོལ་དགོས། དམིགས་འབེན་ཕལ་ཆེར་འདྲ་བ་དང་མ་དངུལ་གཏོང་བའི་ཁ་ཕྱོགས་མཚུངས་པའི་ནོར་སྲིད་ཀྱིས་ཞིང་ལས་ལ་རོགས་སྐྱོར་བྱེད་པའི་མ་དངུལ་ཧྲག་སྡེབ་བྱེད་ཤུགས་ཇེ་དྲག་ཏུ་བཏང་ནས། “གཏོང་ཐུབ་པ་དང་ལེན་ཐུབ་པ། བཀོལ་བ་བཟང་བ”བཅས་ཡོང་བར་ཁག་ཐེག་བྱ་དགོས། “ཁ་གསབ་གསུམ་དང་ཧྲག་སྡེབ་གཅིག”གི་སྲིད་ཇུས་ཁྱོན་ཡོངས་ནས་ལག་བསྟར་བྱས་ནས། ཁ་གསབ་འཕར་ཚད་ཇེ་མཐོར་བཏང་ནས་གསར་དུ་བསྣན་པའི་ཁ་གསབ་དེ་ཞིང་ཕྱུགས་ལས་གཉེར་མཁན་གཙོ་བོར་ཁ་ཕྱོགས་དགོས། སྲིད་ཇུས་རང་བཞིན་གྱི་ཁ་གསབ་དེ་ཞིང་ཁྱིམ་གྱི་འགན་འཁྲི་དང་སྦྲེལ་བའི་བྱེད་ཐབས་འཚོལ་ཞིབ་ཅི་ཐུབ་བྱས་ཏེ། ནོར་སྲིད་མ་དངུལ་བཀོལ་བའི་ཕན་འབྲས་ཇེ་མཐོར་གཏང་དགོས། ནོར་སྲིད་མ་དངུལ་གྱི་སྣེ་ཁྲིད་འཇའ་འདེགས་ནུས་པ་འདོན་སྤེལ་བྱེད་ཅིང་མ་དངུལ་གཏོང་བ་དང་རུབ་བསྡུ་བྱེད་པའི་བྱེད་སྟངས་གསར་སྐྲུན་བྱེད་པ། pppདཔེ་དབྱིབས་ཁྱབ་གདལ་གཏོང་བ་བཅས་ཀྱིས་སྔར་ལས་མང་བའི་སྤྱི་ཚོགས་སྟེང་གི་མ་རྩ་མ་དངུལ་གཏོང་བའི་ནང་ཞུགས་པར་སྐུལ་ཁྲིད་བྱས་ཏེ། མ་དངུལ་གཏོང་བ་སྣ་མང་ཅན་དུ་འགྱུར་བར་སྐུལ་འདེད་གཏང་དགོས། མ་རྩའི་དངུལ་ཐོ་འགོད་པ་དང་གཞུང་སྒེར་མཉམ་གཉེར། མ་དངུལ་གཏོང་བར་ཁ་གསབ། དངུལ་བུན་སྐྱི་བར་སྐྱེད་ཀ་སྤྲོད་པ་སོགས་བྱེད་སྟངས་སྤྱད་དེ་ཞིང་སྡེའི་ཐུན་མོང་གི་དཔལ་འབྱོར་འཕེལ་རྒྱས་སུ་འགྲོ་བར་རོགས་སྐྱོར་བྱེད་ཅིང་། རིགས་སོ་སོའི་བདག་གཉེར་བྱེད་མཁན་གཙོ་བོས་རང་ཉིད་གོང་དུ་སྤེལ་བའི་ནུས་པ་ཇེ་ཆེར་གཏང་དགོས།
26.ཞིང་སྡེའི་ཐུན་མོང་གི་ཐོན་དབང་ལམ་ལུགས་བཅོས་སྒྱུར་ཟབ་མོ་བྱ་དགོས། རོང་འབྲོག་ཁུལ་གྱི་ཞིང་ས་འགན་ལེན་འབྲེལ་བ་གཏན་འཇགས་སུ་གཏོང་དགོས་ཤིང་། ཐུན་མོང་ལ་བདག་དབང་དངོས་འབེབ་དང་ཞིང་པ་ཁྱིམ་ཚང་གི་འགན་གཙང་ལེན་དབང་ཆ་གཏན་འཇགས། ས་ཞིང་བདག་གཉེར་དབང་ཆ་ཧུར་པོར་གཏོང་བ་དང་། “དབང་ཆ་གསུམ་དབྱེ་ཕྲལ”བྱེད་ཐབས་འཐུས་ཚང་དུ་བཏང་ཐོག བྱ་བའི་བྱེད་ཐབས་དངོས་འབེབས་བྱ་དགོས། ཞིང་སྡེའི་ས་ཞིང་འགན་ལེན་དང་བདག་གཉེར་དབང་ཆ་ངོས་འཛིན་པའི་ཐོ་འགོད་དཔང་ཡིག་སྤྲོད་པ་དེ་ཞིང་ཆེན་ཡོངས་སུ་ཚོད་ལྟའི་བྱ་བ་ཁྱོན་ཡོངས་ནས་སྤེལ་བ་དང་། འབྲོག་ཁུལ་གྱི་རྩྭ་ས་འགན་ལེན་དང་བདག་གཉེར་བྱེད་པའི་དབང་ཆ་ངོས་འཛིན་པའི་ཐོ་འགོད་དཔང་ཡིག་སྤྲོད་པའི་ཚོད་ལྟའི་ཁྱབ་ཁོངས་ཇེ་ཆེར་གཏང་དགོས། རོང་འབྲོག་ཁུལ་གྱི་ཁང་གཞི་དང་ཞིང་སྡེའི་ཐུན་མོང་གི་འཛུགས་སྐྲུན་ཐད་བཀོལ་བའི་ཞིང་ས་ངོས་འཛིན་ཐོ་འགོད་དཔང་ཡིག་སྤྲོད་པའི་བྱ་བ་སྒྲུབ་ཚད་ཇེ་མགྱོགས་སུ་གཏོང་བ་དང་། ཞིང་སྡེའི་ཞིང་ས་གཞུང་བསྡུ་དང་ཐུན་མོང་གི་བདག་གཉེར་རང་བཞིན་གྱི་འཛུགས་སྐྲུན་ཐད་བཀོལ་བའི་ཞིང་ས་ཚོང་ར་རུ་ཞུགས་པ་དང་།ཁང་གཞི་ལམ་ལུགས་བཅོས་སྒྱུར་བྱེད་པའི་ཚོད་ལྟའི་བྱ་བར་གཅིག་གྱུར་གྱིས་མཐུན་སྦྱོར་བྱ་དགོས། “ཁང་པ་དང་ཞིང་ས་གཞི་གཅིག་ཅན”གྱི་ཞིང་སྡེའི་ཁང་གཞི་དང་ཐུན་མོང་གི་འཛུགས་སྐྲུན་ཐད་བཀོལ་བའི་ཞིང་ས་ངོས་འཛིན་པའི་ཐོ་འགོད་དཔང་ཡིག་སྤྲོད་པའི་བྱ་བ་ཁྱོན་ཡོངས་ནས་ཇེ་མགྱོགས་སུ་གཏང་དགོས། ཐུན་མོང་གི་ནགས་ཞིང་འགན་ལེན་བདག་གཉེར་བྱེད་པའི་དབང་ཆ་གཏན་འཇགས་སུ་གཏོང་བ་དང་།ཞིང་ས་འགན་ལེན་དང་ཁང་གཞི་དང་ཐུན་མོང་གི་འཛུགས་སྐྲུན་ཐད་བཀོལ་བའི་ཞིང་སའི་ཐུན་མོང་ལ་དབང་བའི་དབང་ཆ་དངོས་འབེབས་བྱེད་པ། ཞིང་ཁྱིམ་གྱིས་ཁྲིམས་ལྟར་འགན་ལེན་བྱས་པའི་ཞིང་ས་དང་རྩྭ་ས།ཁང་གཞི།ནགས་ས་སོགས་བཟུང་བའི་དབང་ཆ་དང་བདག་གཉེར་བྱེད་པའི་དབང་ཆར་སྲུང་སྐྱོབ་བྱེད་དགོས་ཤིང་། རོང་འབྲོག་པར་སྔར་ལས་མང་བའི་རྒྱུ་ནོར་ཁེ་དབང་སྤྲོད་པ་དང་རྒྱུ་ནོར་རང་བཞིན་གྱི་ཡོང་སྒོ་འཕར་བའི་ཁེ་སྤོགས་གློད་འགྲོལ་བྱ་དགོས། ཞིང་སྡེའི་ཐུན་མོང་གི་རྒྱུ་ནོར་མ་རྐང་གི་དབང་ཆའི་ནུས་པ་སྔར་ལས་ཆེར་སྐྱེད་པ་དང་། ཞིང་སྡེའི་ཐུན་མོང་དཔལ་འབྱོར་རྩ་འཛུགས་ཀྱི་ཁོངས་མི་ཡིན་མིན་གྱི་དབྱེ་མཚམས་གཅོད་པ་དང་། མ་རྩ་གཙང་བཤེར། བདག་གཉེར་རང་བཞིན་གྱི་རྒྱུ་ནོར་དེ་མ་རྐང་དུ་བརྩི་བ་བཅས་ཏན་ཏན་ཏིག་ཏིག་གིས་སྤེལ་ནས་ཞིང་པའི་ཐུན་མོང་རྒྱུ་ནོར་ཁེ་དབང་འགན་སྲུང་བྱ་དགོས། ཞིང་པའི་མ་རྐང་མཉམ་ལས་དཔལ་འབྱོར་འཕེལ་བར་སྣེ་ཁྲིད་ཅི་ཐུབ་བྱེད་ཅིང་རོང་འབྲོག་ཁུལ་གྱི་ཐོན་ཁུངས་ལས་ཕན་འབྲས་འབྱུང་དུ་འཇུག་པ། ཐོན་ཁུངས་མ་རྩར་འགྱུར་བ་དང་མ་རྩ་མ་རྐང་དུ་འགྱུར་བ། ཞིང་པ་མ་རྐང་འཇོག་མཁན་དུ་འགྱུར་བ་བཅས་ཀྱི་བཅོས་སྒྱུར་སྤེལ་ནས། རྒྱུན་ཆད་མེད་པར་ཞིང་སྡེའི་ཐུན་མོང་དཔལ་འབྱོར་འཕེལ་རྒྱས་སུ་གཏང་དགོས། རོང་འབྲོག་ཁུལ་གྱི“རྒྱུ་ནོར་གསུམ”ལ་ལྟ་སྐུལ་དོ་དམ་སྟེགས་བུ་གང་མགྱོགས་ཀྱིས་འཛུགས་དགོས། ཞིང་སྡེའི་ཐོན་དབང་འཁོར་རྒྱུག་ཚོང་ར་བསྐྲུན་པར་གཅིག་གྱུར་འཆར་འགོད་ཀྱིས་སྐུལ་འདེད་གཏང་དགོས། རོང་འབྲོག་ཁུལ་གྱི་ཞིང་ས་དང་རྩྭ་སའི་བདག་གཉེར་དབང་ཆ་ཚད་ལྡན་དང་གོ་རིམ་ཡོད་པའི་ངང་འཁོར་རྒྱུག་བྱེད་པར་སྣེ་ཁྲིད་ཅི་ཐུབ་བྱེད་ཅིང། བཟོ་ཚོང་མ་རྩ་ཡིས་ཞིང་ལས་ཀྱི་ཞིང་ས་བོགས་མར་གཏོང་བར་ལྟ་སྐུལ་དོ་དམ་དང་ཉེན་ཁ་འགོག་པའི་ཤུགས་ཚད་ཇེ་དྲག་ཏུ་གཏང་དགོས། ཐོབ་ཐང་ཞིབ་དཔྱད་དང་ལས་གཞིར་ཞིབ་བཤེར། རིམ་པ་བགོས་ནས་སྙན་སེང་ཐོ་འགོད་བྱེད་པ། ཉེན་ཁ་འགོག་པའི་འགན་སྲུང་མ་དངུལ་སོགས་ཀྱི་ལམ་ལུགས་བཙུགས་ཏེ། རོང་འབྲོག་པའི་ཁྲིམས་མཐུན་ཁེ་དབང་དངོས་གནས་འགན་སྲུང་བྱ་དགོས།
27.རོང་འབྲོག་ཁུལ་གྱི་དངུལ་རྩའི་ཞབས་ཕྱི་ཤུགས་དྲག་ཏུ་གཏང་དགོས། རོང་འབྲོག་ཁུལ་གྱི་དངུལ་རྩ་རྩ་འཛུགས་མ་ལག་འཐུས་ཚང་དུ་གཏོང་བ་དང་། ཞིང་སྡེའི་ཡོངས་ཁྱབ་ཏུ་གཟིགས་སྐྱོང་གནང་བའི་དངུལ་རྩ་འཕེལ་རྒྱས་སུ་བཏང་ནས། ཡོངས་ཁྱབ་ཏུ་གཟིགས་སྐྱོང་གནང་བའི་དངུལ་རྩའི་ཕྱོགས་བསྡུས་དཔེ་སྟོན་ཁུལ་འཛུགས་སྐྲུན་བྱ་དགོས། ཞིང་ལས་དང་འབྲེལ་བའི་དངུལ་རྩ་ལས་ཁུངས་སྐྱེད་སྲིང་དང་ནང་འདྲེན་བྱས་ཏེ། ཞིང་སྡེའི་ཡིད་རྟོན་མཉམ་ལས་ཁང་མ་རྐང་ལམ་ལུགས་སུ་བསྒྱུར་བའི་བཅོས་སྒྱུར་ཇེ་མགྱོགས་སུ་གཏང་དགོས། “གཞི་གཉིས་མཉམ་སྒུལ”གྱི་དངུལ་རྩའི་ཞབས་ཞུ་རྐྱེན་སྲོལ་གཏིང་ཟབ་ཏུ་ཁྱབ་གདལ་གཏང་དགོས། ཞིང་སྡེའི་འགན་ལེན་ཞིང་སའི་བདག་གཉེར་དབང་ཆ་དང་ཞིང་པའི་སྡོད་ཁང་དང་རྒྱུ་ནོར་ཁེ་དབང་གཏའ་མར་བཞག་ནས་དངུལ་བུན་སྐྱི་བའི་ཚོད་ལྟ་བྱ་བ་བརྟན་བརླིང་ངང་སྤེལ་དགོས།ཞིང་ཕྱུགས་ལས་ཀྱི་ཐེབས་རྩའི་མ་དངུལ་ཁག་ཐེག་བྱེད་པའི་མ་ལག་འཛུགས་པ་དང་འཐུས་ཚང་དུ་གཏང་དགོས། དངུལ་རྩའི་སྡེ་ཁག་གི་ཡིད་རྟོན་གྱི་ཁེབས་ཚད་རྒྱ་བསྐྱེད་ནས།“530”ཡིད་རྟོན་དངུལ་བུན་གྱི་ལས་གྲྭ་དངོས་འབེབས་ལ་སྐུལ་འདེད་བྱ་དགོས། དངུལ་རྩའི་ལས་ཁུངས་ལ་སྐུལ་མ་བཏང་ནས“ཞིང་གསུམ”ཡིད་རྟོན་དངུལ་བུན་གྱི་རྒྱབ་སྐྱོར་བྱེད་ཤུགས་ཆེ་རུ་གཏོང་བ་དང་། ཞིང་སྡེ་དང་ཞིང་ཁྱིམ་གྱི་གྲངས་འབོར་ཉུང་བའི་ཡིད་རྟོན་དངུལ་བུན་སྐུལ་སྤེལ་བྱས་ཏེ། ཁེབས་ཚད་ཀྱི་རྒྱ་བསྐྱེད་དགོས།སྤོ་བདེ་དངུལ་རྩ་སོགས་ཚན་རྩལ་བྱེད་ཐབས་གང་ལེགས་ཀྱིས་བེད་སྤྱོད་བྱས་ནས། དངུལ་རྩའི་ལས་ཁུངས་ལ་ཁྲིད་སྟོན་གྱིས་གྲོང་གསེབ་བར་དུ་བསྲིངས་ཏེ་ཞབས་ཞུ་བསྒྲུབ་དགོས། ཞིང་ཕྱུགས་ལས་དང་རོང་འབྲོག་ཁུལ་གྱི་འཕེལ་རྒྱས་དངུལ་གཏོང་ཐེབས་རྩ་སྣ་ཚོགས་འཚོལ་ཞིབ་བྱས་ནས་འཛུགས་དགོས།མ་རྩའི་ཚོང་ར་ཧུར་ཐག་གིས་བེད་སྤྱད་ནས།ཞིང་ཕྱུགས་ཁེ་ལས་ཀྱི་མ་དངུལ་བསྡུ་རུབ་བྱེད་པའི་ཐབས་ལམ་ཡངས་པོར་གཏོང་བ་དང་། ཞིང་ཕྱུགས་ལས་དང་རོང་འབྲོག་ཁུལ་གྱི་ཐེབས་རྩའི་མ་དངུལ་གྱི་མ་གནས་ཇེ་དམའ་རུ་གཏང་དགོས། སྲིད་ཇུས་རང་བཞིན་གྱི་ཞིང་ཕྱུགས་ལས་ཉེན་འགོག་དངོས་འབེབས་བྱེད་པ་དང། འདེབས་འཛུགས་ལས་རིགས་དང་ནགས་ལས་ཀྱི་འགན་གཙང་ལེན་ཁྱབ་ཁོངས་ཆེ་རུ་བཏང་ནས། འབྲོག་ལུག་དང་ནོར་གནག་གི་ཉེན་འགོག་ཁེབས་ཚད་རྒྱ་བསྐྱེད་དགོས། རོང་འབྲོག་པའི་རྒན་གསོ་བདེ་ཐང་ཉེན་འགོག་དང་གྲངས་འབོར་ཉུང་བའི་མི་ལུས་ཉེན་འགོག་སོགས་ཡོངས་ཁྱབ་ཏུ་གཟིགས་སྐྱོང་གནང་བའི་ཉེན་འགོག་ལས་སྒོ་ཧུར་ཐག་གིས་འཕེལ་རྒྱས་སུ་གཏང་དགོས། ཞིང་པའི་ཁང་པ་དང་ཞིང་ལས་འཕྲུལ་ཆས། རོང་འབྲོག་ཁུལ་གྱི་ཁྱིམ་ཚང་རྒྱུ་ནོར་ཉེན་འགོག་སོགས་ཞིང་འབྲེལ་ཉེན་འགོག་ལས་སྒོ་འཕེལ་རྒྱས་ལ་རྒྱབ་སྐྱོར་བྱ་དགོས། རོང་འབྲོག་ཁུལ་གྱི་གྲངས་འབོར་ཉུང་བའི་ཡིད་རྟོན་དངུལ་བུན་ཁག་ཐེག་ཉེན་འགོག་ཚོད་ལྟ་བྱ་དགོས། གནོད་འཚེ་ཆེན་པོའི་ཉེན་འགོག་རྐྱེན་སྲོལ་འཛུགས་པར་སྐུལ་འདེད་བྱ་དགོས། ཡིད་རྟོན་ཆོག་པའི་རྫོང་དང་ཆུས། ཤང་གྲོང་། སྡེ་བ། ཁྱིམ་ཚང་བཅས་འཛུགས་སྐྲུན་གཏིང་ཟབ་ཏུ་སྤེལ་དགོས། ཞིང་སྡེའི་ཁྲིམས་འགལ་གྱིས་མ་དངུལ་རུབ་བསྡུ་དང་དངུལ་རྩའི་མགོ་སྐོར་ལ་རྡུང་རྡེག་བཏང་ནས། དངུལ་རྩའི་འཛད་སྤྱོད་པའི་ཁེ་དབང་ལ་དངོས་གནས་སྲུང་སྐྱོབ་བྱ་དགོས། རོང་འབྲོག་པའི་མཉམ་ལས་ཁང་གི་ནང་ཁུལ་མ་དངུལ་གྱིས་ཕན་ཚུན་རོགས་རམ་བྱེད་པའི་ཚོད་ལྟ་བརྟན་པོར་སྤེལ་བ་དང་། ཞིང་སྡེ་མཉམ་ལས་གསར་པའི་དངུལ་རྩའི་འཕེལ་རྒྱས་ཐབས་ལམ་རྒྱ་བསྐྱེད་དགོས།
28.རོང་འབྲོག་ཁུལ་གྱི་བཅོས་སྒྱུར་སྣ་ཚོགས་ལ་གཅིག་གྱུར་འཆར་འགོད་ཀྱིས་སྐུལ་འདེད་གཏང་དགོས། ཕྱོགས་ཡོངས་ནས“ཆུ་བདག་ལམ་ལུགས”སྐུལ་སྤེལ་བྱས་ནས། 2018ལོའི་ལོ་མཇུག་གི་སྔོན་དུ་ཞིང་ཆེན་དང་གྲོང་ཁྱེར། རྫོང་། ཤང་བཅས་རིམ་པ་བཞིའི་ཆུ་བདག་དོ་དམ་མ་ལག་ཁྱོན་ཡོངས་ནས་འཛུགས་པར་ཁག་ཐེག་བྱས་ནས། ཁག་བགོས་ཁུལ་གྱི་ཆུ་ལ་དོ་དམ་བྱེད་པའི་འགན་འཁྲི་གཙོ་བོ་ཁ་མིན་དོན་གྱིས་དངོས་འབེབས་བྱ་དགོས། ཆུ་བེད་ཐད་མ་དངུལ་གཏོང་བ་དང་བསྡུ་རུབ་བྱེད་པའི་སྒྲིག་སྲོལ་དང་རྐྱེན་སྲོལ་བཅོས་སྒྱུར་ཟབ་མོ་བྱས་ནས། ཆུ་བེད་དངུལ་གཏོང་ཀུང་སི་ཕྱོགས་ཡོངས་ནས་འཁོར་སྐྱོད་བདག་གཉེར་བྱེད་པར་ཁག་ཐེག་བྱ་དགོས། ཆུ་བེད་བཟོ་སྐྲུན་ཆུང་བའི་དོ་དམ་སྒྲིག་སྲོལ་བཅོས་སྒྱུར་དང་ཞིང་སའི་ཆུ་བེད་བཅོས་བསྒྱུར། ཞིང་ལས་ཆུ་གོང་ཕྱོགས་བསྡུས་བཅོས་སྒྱུར་སོགས་ཀྱི་བྱ་བ་ནན་ཏན་གྱིས་ལེགས་སྒྲུབ་བྱ་དགོས། རྒྱལ་དབང་ནགས་ར་བཅོས་སྒྱུར་ཇེ་མགྱོགས་སུ་བཏང་ནས། ནགས་དབང་འཁོར་རྒྱུག་དོ་དམ་ཞབས་ཕྱིའི་མ་ལག་སྔར་ལས་འཐུས་ཚང་དུ་གཏོང་བ་དང་། རྫོང་རིམ་པའི་ཐུན་མོང་ནགས་དབང་འཁོར་རྒྱུག་དོ་དམ་ཞབས་ཞུ་སྟེགས་བུ་བསྐྲུན་དགོས། མཁོ་འཚོང་མཉམ་ལས་ཁང་གི་ཕྱོགས་བསྡུས་བཅོས་སྒྱུར་གཏིང་ཟབ་ཏུ་སྤེལ་ནས། མཁོ་འཚོང་མཉམ་ལས་ཁང་དེ་རྒྱུན་འཁོར་ཞབས་ཞུ་ནས་འགྲོ་ལམ་ཧྲིལ་པོའི་ཞིང་ཕྱུགས་ལས་སྤྱི་ཚོགས་ཅན་གྱི་ཞབས་ཞུ་རུ་བསྲིང་དགོས་པ་དང་། ཞིང་སྡེའི་ཐུན་མོང་དཔལ་འབྱོར་རྩ་འཛུགས་དང་རོང་འབྲོག་པའི་མཉམ་ལས་ཁང་གི་མཉམ་འདྲེས་འཕེལ་རྒྱས་ལ་ཤུགས་བསྣན་དགོས། ཞིང་ཕྱུགས་ར་ཁེ་ལས་ཅན་དང་ས་རྒོད་སློག་པའི་ས་ཁུལ་སྡེ་ཚོགས་ཅན་དེ་ནང་དོན་གཙོ་བོ་ཡིན་པའི་ས་རྒོད་གསར་སྦོལ་བཅོས་སྒྱུར་ལ་སྐུལ་འདེད་བྱས་ནས། ཁེ་ལས་ཀྱིས་སྤྱི་ཚོགས་འགན་ནུས་རྩིས་སྤྲོད་པའི་སྲིད་གཞུང་དོ་དམ་གྱི་གོམ་སྟབས་ཇེ་མགྱོགས་སུ་གཏང་དགོས། གཙང་གསུམ་འབྱུང་ཡུལ་གྱི་རྒྱལ་ཁབ་སྤྱི་གླིང་སྒྲིག་སྲོལ་ཚོད་ལྟའི་འཛུགས་སྐྲུན་དང་ཟུང་དུ་སྦྲེལ་ནས། རང་བྱུང་ཐོན་ཁུངས་རྒྱུ་ནོར་དོ་དམ་དང་ཐོན་དབང་ལམ་ལུགས་ཀྱི་ཚོད་ལྟ་སྤེལ་དགོས། ཞིང་ལས་ས་བཀོལ་སྲིད་ཇུས་འཐུས་ཚང་དུ་བཏང་ནས། ཞིང་ལས་ཐོན་རྫས་འཁྱག་ཉར་དང་ཐོག་མའི་ལས་སྣོན། སྤྲོ་གསེང་བརྐོ་འཐུ། མཛོད་ཉར་སོགས་ཀྱི་སྒྲིག་བཀོད་འཛུགས་སྐྲུན་ལ་ཧུར་ཐག་གིས་རྒྱབ་སྐྱོར་བྱ་དགོས།
བདུན། མགོ་ཁྲིད་ཐད་ཤུགས་བསྣན་ནས“ཞིང་གསུམ”བྱ་བ་ཡང་བསྐྱར་སྐས་རིམ་གསར་པ་ཞིག་ཏུ་འབུད་པར་སྐུལ་འདེད་བྱ་དགོས།
“ཞིང་གསུམ”གནད་དོན་ཐག་གཅོད་ལེགས་པོ་བྱ་རྒྱུ་དེ་ཞིང་ཕྱུགས་ལས་དང་རོང་འབྲོག་ཁུལ་གྱི་འཕེལ་རྒྱས་ཀྱི་ཁྱོན་ཡོངས་དང་རྩ་བར་འབྲེལ་བ་ཡོད་པས། ངེས་པར་དུ“ཞིང་གསུམ”གནད་དོན་དེ་ཏང་ཡོངས་ཀྱི་བྱ་བའི“གལ་ཆེའི་ནང་གི་འགངས་ཆེན”དུ་འཇོག་པ་རྒྱུན་འཁྱོངས་བྱ་དགོས་ཤིང་། ཁྱོན་ཡོངས་ནས་ཏང་གི་མགོ་ཁྲིད་ཐད་ཤུགས་བསྣན་ནས། “ཞིང་གསུམ”བྱ་བའི་ནུས་པ་དང་ཆུ་ཚད་རྒྱུན་མ་ཆད་པར་ཇེ་མཐོར་གཏོང་བ་དང་། ཞིང་ཕྱུགས་ལས་ཀྱི་འདོན་སྤྲོད་ཕྱོགས་ཀྱི་སྒྲིག་གཞི་རང་བཞིན་གྱི་བཅོས་སྒྱུར་ལ་སྐུལ་འདེད་བྱེད་པར་སྟོབས་དང་ལྡན་པའི་རྩ་འཛུགས་ཀྱི་འགན་སྲུང་འདོན་སྤྲོད་བྱ་དགོས།
29.“ཞིང་གསུམ”བྱ་བ་ཧྲིལ་པོའི་ཆུ་ཚད་མཐོ་རུ་འདེགས་དགོས། རིམ་པ་སོ་སོའི་ཏང་ཨུ་དང་སྲིད་གཞུང་གིས“ཞིང་གསུམ”གནད་དོན་ཐག་གཅོད་པ་དེ་གལ་ཆེའི་ནང་གི་འགངས་ཆེན་ཡིན་པ་མི་འགྱུར་བ་རྒྱུན་འཁྱོངས་བྱས་ཏེ། ཞིང་ལས་ལ་མཐོང་ཆེན་དང་ཞིང་ལས་ལ་ཤུགས་སྣོན་བྱེད་པའི་གདངས་དབྱངས་འགྱུར་མི་རུང་བ་དང་ཤུགས་ཚད་འཕྲི་མི་རུང་བ། བྱ་བའི་གནད་ས་དེ་ཞིང་ཕྱུགས་ལས་ཀྱི་འདོན་སྤྲོད་ཕྱོགས་ཀྱི་སྒྲིག་གཞི་རང་བཞིན་གྱི་བཅོས་སྒྱུར་སྟེང་ལ་སྤོ་བསྒྱུར་བྱེད་དགོས་ཤིང་། སྲིད་ཇུས་གཏན་འབེབས་དང་བྱ་བ་བཀོད་སྒྲིག ནོར་ཤུགས་གཏོང་འཇོག ལས་བྱེད་པ་བཀོད་སྒྲིག་སོགས་ཕྱོགས་སོ་སོ་རུ་དངོས་འབེབས་དོན་འཁྱོལ་བྱ་དགོས། རྒྱུན་ཆད་མེད་པར་ཏང་ཨུས་གཅིག་གྱུར་མགོ་ཁྲིད་བྱེད་པ་དང་ཏང་སྲིད་ཀྱིས་མཉམ་འཛིན་དོ་དམ་བྱེད་པ། ཏང་ཨུའི་ཞིང་སྡེ་བྱ་བ་ཕྱོགས་བསྡུས་སྡེ་ཁག་གིས་གཅིག་གྱུར་འཆར་འགོད་དང་མཐུན་སྦྱོར་བྱེད་པ་དང་། སྡེ་ཁག་སོ་སོས་རང་རང་གི་འགན་ཁུར་པའི་ཞིང་སྡེ་འབྲོག་ཁུལ་བྱ་བའི་མགོ་ཁྲིད་སྒྲིག་སྲོལ་དང་བྱ་བའི་རྐྱེན་སྲོལ་འཐུས་ཚང་དུ་གཏང་དགོས། སྐབས་བརྗེའི་རྗེས་སུ་གསར་དུ་བསྐོ་འཇོག་བྱས་པའི་ཞིང་པའི་མགོ་ཁྲིད་ཚན་ཁག་གི་ཁོངས་མིའི་གསོ་སྦྱོང་ལ་ཤུགས་བསྣན་དགོས། “ཞིང་གསུམ”གྱི་འཐབ་ཇུས་གོ་གནས་དང་ཞིང་ལས་ཞིང་སྡེ་འཕེལ་རྒྱས་ཀྱི་ཁྱད་ཆོས་གསར་པ་ལེགས་པར་ཁོང་དུ་ཆུད་དགོས་པ་དང་། ཞིང་པའི་རེ་འདུན་གསར་པ་དང་བསྟུན་ནས་མང་ཚོགས་ཀྱི་རེ་བར་སེམས་ཁུར་དང་གནད་དོན་འབུར་ཐོན་ཐག་བཅད་ནས། “ཞིང་གསུམ”བྱ་བའི་ཆུ་ཚད་མཐོ་རུ་འདེགས་དགོས། “ཞིང་གསུམ”གྱི་སྔོན་མཐོང་རང་བཞིན་དང་ཁྱོན་ཡོངས་རང་བཞིན། གསོག་འཇོག་རང་བཞིན་གྱི་སྲིད་ཇུས་ཞིབ་འཇུག་ལ་ཤུགས་བསྣན་ནས། ཇུས་ཆོད་གྲོས་འདྲི་རྐྱེན་སྲོལ་འཐུས་ཚང་དུ་གཏང་དགོས། རོང་འབྲོག་པའི་ལག་ལེན་གསར་གཏོད་ལ་བརྩི་འཇོག་བྱས་ནས། གཞི་རིམ་དུ་སྔོན་ལ་ཚོད་ལྟ་བྱེད་པར་སྐུལ་མ་གཏོང་བ་དང་། སྐུལ་མའི་རྐྱེན་སྲོལ་དང་གུ་ཡངས་རྐྱེན་སྲོལ་འཐུས་ཚང་དུ་གཏང་དགོས། ཞིང་ཕྱུགས་ལས་དང་རོང་འབྲོག་ཁུལ་གྱི་ཁྲིམས་སྐྱོང་འཛུགས་སྐྲུན་ལ་ཤུགས་བསྣན་ཏེ། རོང་འབྲོག་ཁུལ་གྱི་ཐོན་དབང་སྲུང་སྐྱོབ་དང་ཞིང་ཕྱུགས་ལས་ཀྱི་ཚོང་ར་ཚད་ལྡན་འཁོར་སྐྱོད། ཞིང་ཕྱུགས་ལས་ལ་རྒྱབ་སྐྱོར་དང་སྲུང་སྐྱོབ། ཞིང་ཕྱུགས་ལས་ཐོན་ཁུངས་ཁོར་ཡུག་ལ་སོགས་པའི་ཕྱོགས་ཀྱི་བཅའ་ཁྲིམས་ཁྲིམས་སྲོལ་འཐུས་ཚང་དུ་གཏང་དགོས། ཏན་ཏིག་གིས་རྒྱལ་ཡོངས་ཞིང་ལས་ཁྱབ་བཤེར་ཐེངས་གསུམ་པ་ལེགས་སྒྲུབ་བྱ་དགོས།
30.རོང་འབྲོག་ཁུལ་གྱི“གཞི་གསུམ”འཛུགས་སྐྲུན་ཐད་མུ་མཐུད་དུ་ཤུགས་བསྣན་དགོས། “སློབ་པ་གཉིས་དང་བྱེད་པ་གཅིག”གི་སློབ་སྦྱོང་སློབ་གསོ་གཏིང་ཟབ་ཏུ་སྤེལ་ནས་ཏང་གི་རྩ་འཛུགས་འཚོ་བ་གཟབ་ནན་བྱེད་པ་དང་། ཁྱོན་ཡོངས་ནས་ཏང་གཟབ་ནན་གྱིས་སྐྱོང་བ་དེ་གཞི་རིམ་དུ་བསྲིང་བ་དང་། ཏང་འཛུགས་སྐྱོང་བྱ་བའི་འགན་འཁྲི་ལམ་ལུགས་གཟབ་ནན་གྱིས་དངོས་འབེབས་བྱས་ནས། ཤང་ཧྲིལ་པོར་སྐུལ་འདེད་དང་རྫོང་ཧྲིལ་པོར་མཐོར་འདེགས་བྱེད་པ་རྒྱུན་འཁྱོངས་བྱས་ཏེ། རོང་འབྲོག་ཁུལ་གྱི་གཞི་རིམ་ཏང་རྩ་འཛུགས་དང་ཏང་སྲོལ་སྲིད་གཙང་འཛུགས་སྐྲུན་ལ་དངོས་གནས་ཤུགས་བསྣན་དགོས། “ཨུ་ཡོན་ལྷན་ཁང་གཉིས”ཀྱི་མགོ་ཁྲིད་ཚན་སྐོར་སྐབས་བརྗེའི་བྱ་བ་ལེགས་སྒྲུབ་དང་། རོང་འབྲོག་ཁུལ་གྱི་གཞི་རིམ་ཏང་རྩ་འཛུགས་ཀྱི་སྣེ་ཁྲིད་མཁན་ལེགས་པར་འདེམས་པ་དང་ལེགས་པར་དོ་དམ། ལེགས་པར་བཀོལ་སྤྱོད་བཅས་བྱས་ནས། སྡེ་བའི་ཏང་རྩ་འཛུགས་ཀྱི་ཧྲུའུ་ཅིར་རྫོང་རིམ་པའི་ཐོ་འགོད་དོ་དམ་བྱེད་པ་ལག་བསྟར་བྱ་དགོས། “རྗེས་ལུས་དག་ཐེར་དང་དཀྱུས་མར་སྐུལ་འདེད། སྔོན་ཐོན་སྲ་བརྟན”བྱེད་པའི་རྩ་དོན་ལྟར་གོ་གནས་སྤར་བར་སྐུལ་འདེད་བྱེད་པ་དང་། ནུས་མེད་ཉམས་ཞན་སྡེ་བའི་ཏང་རྩ་འཛུགས་ལ་བསྟུད་མར་དག་ཐེར་བྱས་ནས། གནད་དོན་གྱི་རྩིས་ཁྲ་གསལ་པོ་བྱེད་པ་དང་ལེགས་བཅོས་ཀྱི་རྩིས་ཐོ་གསར་དུ་འཛུགས་དགོས། སྡེ་བ་རིམ་པའི་ཐུན་མོང་དཔལ་འབྱོར་འཕེལ་རྒྱས་དང་རྒྱ་ཆེར་བཏང་ནས། སྡེ་བ་རིམ་པའི་འཁོར་རྒྱུག་གྲོན་དངུལ་གྱི་འགུལ་རྣམ་འཕར་བའི་རྐྱེན་སྲོལ་འཐུས་ཚང་དུ་གཏང་དགོས་ཤིང་། རིམ་གྱིས་སྡེ་བའི་ལས་བྱེད་པའི་གླ་ཆ་ཇེ་མཐོར་གཏོང་བ་དང་། “རྒན་གསུམ”མི་སྣར་འཚོ་བའི་ཁ་གསབ་རོགས་དངུལ་སྟེར་བའི་ཚད་གཞི་འོས་འཚམ་གྱིས་མཐོ་རུ་གཏང་དགོས། རོང་འབྲོག་པའི་ཏང་ཡོན་འཕེལ་རྒྱས་གཏོང་བའི“གཉིས་སྦྱོར་གཉིས་འདེམ”ལམ་ལུགས་ཤུགས་ཆེན་པོས་སྐུལ་སྤེལ་བཏང་ནས། ཕུལ་དུ་བྱུང་བའི་རོང་འབྲོག་པའི་ཁྲོད་ནས་ཏང་ཡོན་སྐྱེད་སྲིང་འཕེལ་རྒྱས་གཏོང་བའི་ཤུགས་ཚད་ཆེ་རུ་གཏང་དགོས།
31.གྲོང་ཚོ་བཅོས་སྐྱོང་གི་རྐྱེན་སྲོལ་གསར་སྐྲུན་དང་འཐུས་ཚང་དུ་གཏང་དགོས། སྡེ་དམངས་རང་སྐྱོང་རྐྱེན་སྲོལ་གསར་གཏོད་བྱ་དགོས། བདེ་འཇགས་ཀྱི་ཤང་གྲོང་དང་གྲོང་སྡེ་འཛུགས་སྐྲུན་ལ་ཤུགས་ཆེན་པོས་སྐུལ་འདེད་བྱ་དགོས། སྡེ་དམངས་ཀྱིས་སྡེ་དོན་ལ་ནུས་ལྡན་གྱིས་ལྟ་སྐུལ་བྱེད་པའི་རྐྱེན་སྲོལ་འཐུས་ཚང་དུ་བཏང་ནས། སྡེ་བའི་ལས་བྱེད་པས་དབང་ཆ་སྤྱོད་པར་ལྟ་སྐུལ་བྱེད་ཤུགས་ཇེ་ཆེར་གཏོང་བ་དང་མང་ཚོགས་ཉེ་གམ་གྱི་ཚུལ་མིན་སྤྱོད་ངན་དང་རུལ་སུངས་གནད་དོན་ཐག་གཅོད་ཅི་ཐུབ་བྱ་དགོས། རོང་འབྲོག་པའི་ཁུར་པོ་ལ་ལྟ་སྐུལ་དོ་དམ་བྱེད་པར་ཤུགས་བསྣན་དགོས། ཞིང་པ་ལ་འབྲེལ་བའི་ཡིག་སྐུར་ངོ་གཏུག་གི་འབུར་ཐོན་གནད་དོན་ཆེད་དམིགས་སྒོས་བཅོས་སྐྱོང་གཏིང་ཟབ་ཏུ་སྤེལ་དགོས། རོང་འབྲོག་ཁུལ་གྱི་སྤྱི་ཚོགས་བདེ་འཇགས་ཕྱོགས་བསྡུས་བཅོས་སྐྱོང་ལ་ཤུགས་བསྣན་ཏེ། རྫོང་ཤང་སྡེ་བ་རིམ་པ་གསུམ་གྱི་བཅོས་སྐྱོང་ལྟེ་གནས་འཛུགས་སྐྲུན་ལ་སྐུལ་འདེད་བྱེད་པ་དང་། རོང་འབྲོག་ཁུལ་གྱི་བདེ་འཇགས་འགོག་ཟོན་མ་ལག་འཐུས་ཚང་དུ་གཏང་དགོས། རོང་འབྲོག་ཁུལ་གྱི་བདེ་འཇགས་གནད་དོན་གཙོར་བཟུང་སྟེ་ཆེད་དམིགས་བཅོས་སྐྱོང་བྱས་ནས། འཆལ་སྐུགས་དུག་གསུམ་དང་ཁྲིམས་འགལ་གྱི་ཆོས་ལུགས་བྱ་འགུལ་སོགས་ཀྱི་འབུར་ཐོན་གནད་དོན་དག་ཐེར་བཅོས་སྐྱོང་བྱ་དགོས། རོང་འབྲོག་ཁུལ་གྱི་ཐོན་སྐྱེད་འཚོ་བའི་སྒྲིག་ལམ་དཀྲུག་པ་དང་རོང་འབྲོག་པའི་ཚེ་སྲོག་དང་རྒྱུ་ནོར་བདེ་འཇགས་ལ་གནོད་པའི་ཉེས་བསགས་བྱ་འགུལ་ལ་ཁྲིམས་ལྟར་རྡུང་རྡེག་བཏང་ནས། རོང་འབྲོག་ཁུལ་གྱི་འཆམ་མཐུན་བརྟན་བརླིང་སྲུང་སྐྱོབ་བྱ་དགོས།
32. རོང་འབྲོག་ཁུལ་གྱི་བསམ་པའི་དཔལ་ཡོན་འཛུགས་སྐྲུན་ལ་སྐུལ་འདེད་གཏང་དགོས། སྤྱི་ཚོགས་རིང་ལུགས་ཀྱི་སྲོག་ཤིང་རིན་ཐང་ལྟ་བ་ཤུགས་ཆེན་པོས་དར་སྤེལ་བཏང་སྟེ། རོང་འབྲོག་མང་ཚོགས་ཀྱི་རྒྱལ་ཁབ་ཀྱི་འདུ་ཤེས་དང་དམངས་གཙོའི་ཁྲིམས་སྐྱོང་འདུ་ཤེས། སྤྱི་ཚོགས་འགན་འཁྲིའི་འདུ་ཤེས་ཇེ་དྲག་ཏུ་གཏོང་བ་དང་། ཁ་དན་ཚིག་གནས་སློབ་གསོར་ཤུགས་བསྣན་ནས། གན་རྒྱའི་སྙིང་སྟོབས་དང་ཚན་རིག་གི་སྙིང་སྟོབས་དར་སྤེལ་གཏང་དགོས་ཤིང་། རོང་འབྲོག་པའི་དཔལ་ཡོན་གྱི་བྱང་ཚད་དང་རོང་འབྲོག་ཁུལ་གྱི་སྤྱི་ཚོགས་དཔལ་ཡོན་ཆུ་ཚད་ཇེ་མཐོར་གཏང་དགོས། རོང་འབྲོག་ཁུལ་གྱི་སྲོལ་ངན་བསྒྱུར་བའི་བྱ་བར་ཤུགས་བསྣན་ནས། མང་ཚོགས་ལ་རྒྱས་སྤྲོས་ཆུད་ཟོས་དང་མནའ་མ་བསུ་ལེན། གཤིན་པོ་དུར་སྐྱེལ་གྱི་ཆོ་ག་རྣམས་རྒྱས་གཤོམ་དང་ངོ་སོའི་བུ་ལོན་སོགས་ཀྱི་སྲོལ་རྙིང་གོམས་ངན་མཐའ་དག་བཀག་ནས་ཡ་རབས་ཚུལ་མཐུན་གྱི་དཔལ་ཡོན་ཡུལ་སྲོལ་གཟུག་པར་ཁྲིད་སྟོན་བྱ་དགོས། རོང་འབྲོག་པར་དཀའ་སྤྱད་འབད་བརྩོན་དང་རང་སྟོབས་ཉམས་མེད་ཀྱི་སྲོལ་རྒྱུན་བཟང་པོ་དར་སྤེལ་གཏོང་བར་ཁྲིད་སྟོན་བྱས་ནས། མཐུན་སྒྲིལ་རོགས་རེས་དང་དབུལ་སྐྱོར་དཀའ་སེལ། འདྲ་མཉམ་བརྩེ་བྱམས། འགྲིག་པོ་འཆམ་མཐུན་ཡིན་པའི་རོང་འབྲོག་ཁུལ་གྱི་སྤྱི་ཚོགས་གོམས་སྲོལ་གསར་པ་ཞིག་ཆགས་པར་སྐུལ་འདེད་བྱ་དགོས། དཔལ་ཡོན་སྡེ་གྲོང་དང“སྐར་ལྔ་རིམ་པའི་དཔལ་ཡོན་དུད་ཁྱིམ”དང“ལྔ་བཟང་དཔལ་ཡོན་ཁྱིམ་ཚང”གསར་འཛུགས་བྱ་བ་གཏིང་ཟབ་ཏུ་སྤེལ་དགོས་པ་དང་། སྤྱི་ཚོགས་རིང་ལུགས་ཀྱི་སྲོག་ཤིང་རིན་ཐང་ལྟ་བ་དང་འཚམ་པོ་ཡིན་པ་དང། ཞིང་སྡེ་གསར་པའི་འཛུགས་སྐྲུན་དང་མཐུན་པའི་ཁྱིམ་སྲོལ་བཟང་པོ་དང་དཔལ་ཡོན་ཡུལ་སྲོལ། ཡུལ་བཟང་རིག་གནས་གསར་པ་བཅས་གསོ་སྐྱོང་དར་སྤེལ་བྱ་དགོས། ཞིང་ཕྱུགས་ལས་ཀྱི་འདོན་སྤྲོད་ཕྱོགས་ཀྱི་སྒྲིག་གཞི་རང་བཞིན་གྱི་བཅོས་སྒྱུར་ལ་གཏིང་ཟབ་ཏུ་སྐུལ་འདེད་བྱས་ནས། མཐོ་སྒང་གི་ཁྱད་ཆོས་ལྡན་པའི་དེང་རབས་སྐྱེ་ཁམས་ཞིང་ཕྱུགས་ལས་འཕེལ་རྒྱས་ཀྱི་ཆུ་ཚད་མཐོར་འདེགས་གཏོང་བའི་ལས་འགན་ནི་གཟི་བརྗིད་ལྡན་ཞིང་འགན་འཁྲི་ཧ་ཅང་ལྕི་བས། ང་ཚོས་བློ་མཐུན་ཞི་ཅིན་ཕིང་སྲོག་ཤིང་ཡིན་པའི་ཏང་ཀྲུང་དབྱང་གི་མཐའ་འཁོར་དུ་མཐུན་སྒྲིལ་དམ་པོ་བྱེད་པ་དང་། ཡིད་ཆེས་བརྟན་བཅངས་དང་གསར་གཏོད་ཡར་བརྩོན། བྱ་བ་ནན་སྒྲུབ་བཅས་བྱས་ནས་ཞིང་ཕྱུགས་ལས་དང་རོང་འབྲོག་ཁུལ་གྱི་བྱ་བར་རྣམ་པ་གསར་པ་ཞིག་ཧུར་བརྩོན་གྱིས་བསྐྲུན་དགོས་ཤིང་། འབྱོར་འབྲིང་སྤྱི་ཚོགས་ཁྱོན་ཡོངས་ནས་འཛུགས་སྐྲུན་བྱ་བར་བྱས་རྗེས་གསར་པ་འཇོག་པ་དང་། ཁྱད་དུ་འཕགས་པའི་གྲུབ་འབྲས་ཀྱིས་ཏང་གི་ཚོགས་ཆེན་ཐེངས་བཅུ་དགུ་པ་དང་ཞིང་ཆེན་གྱི་ཏང་གི་འཐུས་མི་ཚོགས་ཆེན་ཐེངས་བཅུ་གསུམ་པ་རྒྱལ་ཁའི་ངང་འཚོགས་པར་བསུ་བ་བྱ་དགོས།།


text:
སྤྱི་ལོ་༢༠༡༢་སྤྱི་ཟླ་གསུམ་པའི་ཨ་རིའི་རྒྱལ་ས་ཝ་ཞིན་ཊོན་ནི་གནམ་གཤིས་གྲང་བའི་དུས་སྐབས་ཤིག་ཡིན་མོད། ད་ལོ་རྒྱུན་ལྡན་དང་མི་འདྲ་བར་གནམ་གཤིས་དྲོད་ལ།ཁོར་ཡུག་གི་སྐྱེས་དངོས་ཚོགས་ལ་གསོན་ཤུགས་རྒྱས་ཏེ་མེ་ཏོག་འདྲ་མིན་གང་སར་བཞད་འདུག
དཔྱིད་མགོ་ཚུགས་སྔ་བའི་འདི་ལོའི་ཟླ་གསུམ་པའི་ནང་ཨ་རིའི་རྒྱལ་ཡོངས་ཀྱི་མངའ་སྡེ་སོགས་ནས་བོད་མི་དང་བོད་དོན་རྒྱབ་སྐྱོར་བ་བརྒྱ་དང་བཞི་བཅུ་ཙམ་རྒྱལ་ས་ཝ་ཞིནཊོན་དུ་འཛོམས་སོང་། འདི་ནི་རང་དབང་མང་གཙོའི་རྒྱལ་ཁབ་ནང་གྲོས་ཚོགས་ནང་ཕྱིན་ཏེ་རང་གི་ཐོབ་ཐང་སྤྱོད་པའི་ལས་འགུལ་ཞིག་རེད།
ཁོང་ཚོའི་ལས་འགུལ་ནི། སྤྱི་ལོ་༢༠༡༢་ཟླ་༣ཚེས་༡༩་ནས་ཚེས་༢༠་བར་ཉིན་གཉིས་རིང་། ཨ་རིའི་རྒྱལ་ས་ནང་གཏན་གཞི་བྱས་པའི་རྒྱལ་སྤྱིའི་བོད་དོན་ལས་འགུལ་ཁང་གཙོ་བྱས་པའི་བོད་དོན་ཚོགས་པ་ཁག་དང་། བོད་རིགས་སྤྱི་མཐུན་ཚོགས་པ།བོད་ཀྱི་གཞོན་ནུ་ཚོགས་པ།བོད་རང་དབང་སློབ་ཕྲུག་ཚོགས་པ་སོགས་ཀྱིས་བཀོད་སྒྲིག་ལྟར།ཨ་མེ་རི་ཀའི་རྒྱལ་ཡོངས་གྲོས་ཚོགས་ནང་ཕྱིན་ཏེ་རང་གི་མངའ་སྡེའི་འཐུས་མི་ལ་བོད་དོན་ཞུ་སྐུལ་བྱེད་རྒྱུ་དེ་རེད།
“བོད་དོན་ཞུ་སྐུལ་གྱི་ལས་འགུལ་ལ་ཞུགས་ནས་གྲོས་ཚོགས་འཐུས་མི་ལ་བོད་ཀྱི་ཛ་དྲག་གི་གནས་སྟངས་དང་།བོད་ཀྱི་སྐད་ཡིག་བོར་བརླགས་ལ་འགྲོ་བཞིན་བ་སོགས་ཞུ་སྐུལ་བྱེད་ཐུབ་པ་བྱུང་བར་དགའ་སྤོབས་བྱུང་” ཞེས་ཆུ་རླངསའབྲུག་བྱམས་ཀྱིས་ཟེར། ཁོང་ནི་བོད་དོན་ཞུ་སྐུལ་བའི་གྲས་ཀྱི་གཅིག་རེད། ཆུ་རླངས་འབྲུག་བྱམས་ནི་བོད་ཨ་མདོ་རེབ་གོང་དུ་སྐྱེས་འཚར་བྱུང་བ་དང་།སྤྱི་ལོ་༡༩༩༧་ལོར་རྒྱ་གར་དུ་བཙན་བྱོལ་ལ་འབྱོར །སྤྱི་ལོ་༢༠༠༢ལོར་ཨ་རིར་འབྱོར་ནས་ད་ལྟ་ཨ་རིའི་མི་སེར་ཆགས་འདུག བོད་དོན་ཞུ་སྐུལ་བ་ཁོང་ཚོའི་ཁྲོད། གྲྭ་བ་དང་། སློབ་ཕྲུག ཨ་རི་ནང་སྐྱེས་པའི་བོད་མི་གཞོན་སྐྱེས། བོད་དོན་རྒྱབ་སྐྱོར་གནང་མཁན་གྱི་ཨ་རི་བ་སོགས་མི་སྣ་འདྲ་མིན་མཉམ་ཞུགས་གནང་འདུག
རྒྱལ་སྤྱིའི་བོད་དོན་ལས་འགུལ་ཁང་གི་སྲིད་གཞུང་འབྲེལ་མཐུད་པ་ཊོ་སྒྲི་སུ་ཊིན་གྱིས་“བློ་ཐག་ཆོད་པའི་མི་སྒེར་བ་༼བོད་དོན་ཞུ་སྐུལ་བ་ཚོ༽འདི་དག་གི་མཉམ་དུ་ལས་ཀ་བྱས་པ་དང་།དེས་ང་ལ་སེམས་གཏིང་ནས་ཡིད་འགུལ་ཐེབས ཁོང་ཚོའི་རེ་འདུན་ལ་གྲོས་ཚོགས་ནས་ལན་གསལ་ཞིག་གནང་ངེས་རེད།” ཞེས་གསུངས་འདུག
ད་ལྟའི་བོད་ནང་གི་གནས་སྟངས་ཧ་ཅང་ཛ་དྲག་ཡིན་པ་དང་།བོད་མི་སུམ་ཅུ་ལྷག་གིས་རང་ལུས་མེ་བསྲེགས་བཏང་སྟེ་རྒྱ་ནག་གཞུང་ལ་ངོ་རྒོལ་བྱས་ཡོད།ཨ་རི་གཞུང་དང་གྲོས་ཚོགས་ཀྱི་རྩ་བའི་ཕྱི་འབྲེལསྲིད་ཇུས་ལངས་ཕྱོགས་ནི་མང་གཙོ་དང་། རང་དབང་།འགྲོ་བ་མིའི་ཐོབ་ཐང་།མི་སྒེར་གྱི་རང་དབང་ལ་བརྩི་འཇོག་བྱེད་རྒྱུ་ནན་བརྗོད་བྱེད་བཞིན་ཡོད བོད་ཀྱི་གནད་དོན་ནི་རང་དབང་དང་། མང་གཙོ། འགྲོ་བ་མིའི་ཐོབ་ཐང་གི་གནད་དོན་ཡིན་སྟབས། ཨ་རིའི་རྩ་བའི་སྲིད་ཇུས་ཀྱི་ལངས་ཕྱོགས་ཤིག་ཏུ་འཛིན་གྱི་ཡོད་པ་རེད།ཐེངས་འདིར་བོད་དོན་ཞུ་སྐུལ་བ་ཚོས་རེ་འདོན་དོན་ཚན་ལྔ་འཁྱེར་ནས་གྲོས་ཚོགས་འཐུས་མི་ལ་ཐུག་འཕྲད་དང་ཞུ་སྐུལ་བྱེད་དུ་ཕྱིན་འདུག
རེ་འདུན་དོན་ཚན་ལྔ་ནི། ༡ཨ་རིའི་གྲོས་ཚོགས་འཐུས་མིས་རྒྱ་ནག་གཞུང་གིས་བོད་མིར་དཀའ་སྡུག་དང་བཙན་གནོན་གཏོང་བར་མཚམས་འཇོག་དགོས་པའི་འབོད་སྐུལ་བྱེད་རྒྱུ། ༢ཨ་རིའི་རླུང་འཕྲིན་ཁང་གི་བོད་སྐད་རྒྱང་སྲིང་རླུང་འཕྲིན་མུ་མཐུད་དུ་གནས་ཐབས་བྱེད་རྒྱུ། ༣ ༢༠༠༢ལོར་བཏོན་པའི་བོད་དོན་སྐོར་གྱི་སྲིད་ཇུས་ལ་ཁ་གསབ་བྱེད་རྒྱུ།༤བོད་ནང་གི་ཆབ་སྲིད་བཙོན་པ་རྣམས་གློད་བཀྲོལ་ཡོང་བར་འབོད་སྐུལ་ཞུ་རྒྱུ། ༥ བོད་མི་སྐྱབས་བཅོལ་ལེན་པར་རོགས་སྐྱོར་བྱེད་རྒྱུ་ཅེས་རེད།
བོད་དོན་ཞུ་སྐུལ་བ་ཚོས་རེ་འདོན་དོན་ཚན་ལྔ་འདི་ལ་ཨ་རིའི་གྲོས་ཚོགས་ཀྱིས་རྒྱབ་སྐྱོར་བྱས་ཏེ་བོད་མིའི་དཀའ་སྡུག་སེལ་བར་བཟང་ཕྱོགས་ནས་འགྱུར་བ་ཡོང་བར་ཡིད་ཆེས་གནང་བཞིན་འདུག “འདི་ནི་ང་རང་ལ་མཚོན་ལ་ཨ་རིའི་མི་སེར་ཞིག་གི་ཐོབ་ཐང་ཐོག རང་ཉིད་གཞིས་སྡོད་ཀྱི་མངའ་སྡེའི་གྲོས་ཚོགས་འཐུས་མི་ལ་ཐུག་ནས་བོད་དོན་ཞུ་སྐུལ་བྱས་པ་ཐོག་མ་ཡིན། གྲོས་ཚོགས་འཐུས་མི་བོལ་ཧྥུ་ཡིས་ཚོར་ཤུགས་ཆེན་པོའི་ངང་ང་ཚོར་བརྗོད་དོན།བོད་ཀྱི་གནད་དོན་སྐོར་ལ་ང་རང་སྒེར་ནས་དོ་སྣང་ཡོད།ཁྱེད་ཚོ་དང་བླངས་ཀྱིས་འདིར་ཡོང་ནས་བོད་དོན་ཞུ་སྐུལ་བྱེད་པ་ཧ་ཅང་ཡག་པོ་འདུག ཨ་རིའི་མི་སེར་གྱི་ཐོབ་ཐང་ཐོག ཨ་རིའི་སྲིད་འཛིན་གྱིས་བོད་དོན་སྐོར་ཕྱག་ལས་གང་མཛད་ཡོད་མེད་ཞིབ་འཇུག་བྱེད་དགོས་པ་དང་ །ལྷག་པར་དུ་སྤྱི་མཐུན་ཚོགས་པའི་སྲིད་འཛིན་འོས་མི་ཚོ་དང་འབྲེལ་བ་བྱས་ཏེ་བོད་དོན་སྐོར་ལ་དགོངས་ཚུལ་དང་ཕྱག་ལས་ཅི་ཞིག་གནང་ཐུབ་རྒྱུ་སྐོར་ལ་དྲི་བ་འདྲི་རྒྱུ་གལ་ཆེན་པོ་རེད”ཅེས་ཆུ་རླངས་འབྲུག་བྱམས་ཀྱིས་འགྲེལ་བརྗོད་བྱས།


text:
བརྙན་འཕྲིན་གཟིགས་ན། (Real Player)
བརྙན་འཕྲིན་གཟིགས་ན། (Windows Media)
སྐད་གཉིས་སློབ་གསོའི་ལམ་ལུགས་ཀྱི་དགེ་མཚན་དང་བོད་མི་རིགས་ཀྱི་མ་སྐད་སྲུང་སྐྱོབ་ཀྱི་གལ་ཆེའི་རང་བཞིན་སོགས་ཀྱི་ཐད་ལ་བགྲོ་གླེང་ཞུ་རྒྱུ་ཡིན། བགྲོ་གླེང་ལས་རིམ་ནང་དུ་ཨ་རིའི་གྲོང་ཁྱེར་ནིའུ་ཡོག་གི་ང་ཚོའི་རྒྱང་སྲིང་ཁང་ནང་དུ་དེ་སྔ་ཨམ་མདོ་ཆབ་ཆའི་ནང་ལ་དགེ་རྒན་དང་སློབ་གསོའི་ལས་ཁུངས་ནང་གཞི་རིམ་སློབ་གྲ་ཁག་གི་འཛིན་སྐྱོང་ཐད་ཕྱག་ལས་གནང་མྱོང་ཡོད་པ་གདུགས་དཀར་འབུམ་ལགས་གདན་འདྲེན་ཞུས་ཡོད། དེ་བཞིན་དུ་ཨ་རིའི་ཁེ་ལི་ཧྥོ་ནི་ཡ་མངའ་སྡེའི་སློབ་གྲ་ཆེན་མོའི་སློབ་གསོའི་རིག་པའི་ཐད་ཀྱི་དགེ་རྒན་ཆེན་མོ་བ་ངག་དབང་ཕུན་ཚོགས་ལགས་གདན་འདྲེན་ཞུས་ཡོད།
ཀུན་གླེང་ནི་འཁོར་སྐར་བརྒྱུད་ནས་བལྟ་ཐུབ་པ་དང་རླུང་འཕྲིན་ཐོག་ཏུ་ཉན་ཐུབ་པ་ མ་ཟད། ད་དུང་དྲ་རྒྱ་བརྒྱུད་ནས་ཀྱང་དུས་ཐོག་ཏུ་བལྟ་ཉན་བྱེད་ཐུབ་པ་དང༌། བདུན་ཕྲག་རེའི་གཟའ་ལྷག་པ་དང་གཟའ་པ་སངས་ནམ་ཡིན་ལ་འཛམ་གླིང་གཅིག་གྱུར་གྱི་ཆུ་ ཚོད་༡༤་ནས་༡༥་བར་རམ། ཡང་ན་ལྷ་སའི་དགོང་མོའི་ཆུ་ཚོད་༡༠་ནས་༡༡་བར་དུ་ཀུན་གླེང་ལ་བལྟ་ཉན་ཐུབ་ཅིང༌། བོད་དང་རྒྱ་ནག་ནས་ཁ་པར་ཨང་གྲངས་༡༠༨༨༨༨་མནན་ཚེ། ཨེ་ཊི་ཨེན་ཊི་ཞེས་པའི་སྒྲ་ཞིག་ཐོས། དེའི་རྗེས་སུ་ཁ་པར་ཨང་གྲངས་༨༦༦ ༨༣༧ ༥༡༥༩ མནན་ན་སྐུ་ཉིད་ཀྱིས་རིན་པ་སྤྲོད་མི་དགོས་པའི་ཁ་པར་དེ་ང་ཚོར་འཕྲོད། ཨ་རི་དང་རྒྱལ་ཁབ་གཞན་ནས་༡ ༢༠༢ ༦༡༩ ༣༧༧༤ མནན་ནས་ཁ་པར་འབྲེལ་མཐུད་པར་རིན་པ་ཨ་རིའི་རླུང་འཕྲིན་ཁང་ལ་སྤྲོད་དུ་འཇུག་ དགོས་ཞེས་མངགས་བཀོད་བྱེད་ན་ཁ་པར་གྱི་རིན་པ་ང་ཚོས་སྤྲོད་ངེས་ཡིན། ཡང་ན་སྔོན་ནས་སྐུ་ཉིད་ཀྱི་མིང་དང་ཁ་པར་ཨང་གྲངས་ང་ཚོར་བསྐུར་ཚེ། ང་ཚོས་ཀུན་གླེང་གི་བགྲོ་གླེང་སྐབས་སུ་སྐུ་ཉིད་ལ་འབྲེལ་བ་བྱེད་ཆོག་པ་དང༌། གལ་ཏེ་སྐུ་ཉིད་ཀུན་གླེང་ལ་དངོས་སུ་མཉམ་ཞུགས་མི་ཐུབ་ཀྱང་ང་ཚོར་ tibetantv@voanews.com བརྒྱུད་ནས་ཨི་མེལ་གཏོང་བའམ། ཡང་ན་ཧཕེཀ་སི་ཨང་གྲངས་༡ ༢༠༢ ༣༨༢ ༥༥༩༦ བརྒྱུད་ནས་དྲི་བ་བསྐུར་གནང་ཡོད་པ་ཞུ།།པདྨ་ཚལ་ལུགས་ཀྱི་བོད་ཡིག་གི་འབྲི་ སྲོལ་གསར་པ།


text:
2010-12-01
iPhone iTouch iPad སོགས་ཀྱི་ནང་བོད་ཡིག་འཇུག་ཚུལ།
དེ་ལྟར་གྲུབ་རྗེས་ཉིད་ཀྱི་iPad སྒོ་ཕྱེ་ནས་setting ནང་ཕེབས། དེ་ནས་ general ནང་ཕེབས། དེ་ནས་keyboad ནང་ཕེབས། དེ་ནས་ international keyboad ནང་ཕེབས། དེ་ནས་add new keyboad ནང་ཕེབས། དེ་ནས་tibetan ནང་ཕེབས་ནས་བོད་ཡིག་གི་ཐེབས་གཞོང་གསུམ་པོ་གང་ཡང་གཅིག་འདེམ་དགོས།
8 comments:
འདྲ་དཔར་བཅས་གཟིགས་འདོད་ན་འདིར་ཕེབས། http://www.tibettimes.net/blogs.php?id=234&post_id=12972ReplyDelete
རིག་པའི་གྲོགས་པོ་ལགས། སྐུ་ཁམས་བཟང་། དེ་རིང་ཁྱེད་ཀྱི་སྒེར་གཉེར་ཟིན་བྲིས་འདི་མཇལ་པས་ཡིད་རབ་ཏུ་སྤྲོ། ད་དུང་ཁྱེད་ཀྱི་ཟིན་བྲིས་བཟོ་བཀོད་འདིར་དྲ་རྒྱའི་བཟོ་བཀོད་དུ་བསྒྱུར་ཐུབ་ན་ཤིན་ཏུ་མཛེས་ཉམས་དོད་པོ་ཡོད་ས་རེད། དེའི་སྐོར་ཁོ་བོས་རོགས་རམ་དགོས་ཚེ་འབྲེལ་བ་གནང་དང་ཞབས་སུ་ཞུ་ཆོག དེ་སྔོན་ཨ་རིག་དགེ་མཐོང་ལགས་ཀྱི་ཟིན་བྲིས་དེ་ཁོ་བོས་བཟོ་བཀོད་བྱས་པ་ཡིན་པས་དེར་གཟིགས་ཙམ་གནང་རོགས།ReplyDelete
སྐུ་ཙེ་རིང་།
བསོད་ནམས་འོད་ཟེར་གྱིས་གུས་འདུད་དང་བཅས་ཕུལ།
ཁོ་བོའི་ཟིན་བྲིས་དེ་སོ་སོས་ཚོད་ཚོད་བཟོས་པ་ཞིག་ཡིན་སྟབས་ཧ་ཅང་ལེགས་པོ་གང་ཡང་མེད། ད་དུང་template དེ་ནི་གཞན་ནས་བཤུས་པ་ཡིན་སྟབས་བློ་ངོར་འཆར་བ་བཞིན་དུ་སྒྲིག་མ་ཐུབ། ཉིད་ནས་རོགས་རམ་གནང་ན་དགའ་བསུ་ཞུ། ཨ་རིག་དགེ་མཐོང་དྲ་ཚིག་དེ་དཔེ་ཡག་པོ་བཟོས་གནང་འདུག. ཡིན་ཡང་ཁོ་བོ་བདུན་ཕྲག་གཉིས་རིང་བྲེལ་བ་ཤིན་ཏུ་ཆེ་བས་དེ་གྲུབ་མཚམས་ཉིད་ལ་རོགས་རམ་ཞུ་རྒྱུ་ཡིན།. ཐུགས་རྗེ་ཆེ། གྲོགས་པོ་ལགས།ReplyDelete
- AnonymousDecember 7, 2010 at 12:37 AM
iPhone གོང་ཆེ་ནའང་བོད་ཡིག་བདེ་བླག་དཔྱད་ཐུབ། འོ་རེད། iPod touch ཟེར་བ་དེ་ཉོ་ན་གོང་ཁེ་པོ་དང་ཅ་ལག་ཡག་པའི་ཁར་བོད་ཡིག་ཀྱང་བདེ་བླག་སྤྱད་ཐུབ། འོན་ཀྱང་དྲ་རྒྱ་འཐེན་པར་སོ་སོའི་ནང་དུ་དྲ་འདྲེན་དགོས། གྷོ་གྷོལ་གྱིས་ Android ཟེར་བའི་ཁ་པར་གཉེན་ཆས་དེའི་ནང་བོད་ཡིག་ཡོད་ཟེར་ནའང་ད་ལྟའི་བར་གྲུབ་འབྲས་ཁ་གསལ་མེད། ཉིད་ལ་དངུལ་ཡོད་ན། ཁ་པར་Iphone་དང་། ཁ་པར་དང་དཔར་ཆས་ཀྱི་ཆ་རྐྱེན་མེད་ཀྱང་གཞན་ཚང་བ། iPod touch དང་། གློག་ཀླད་ལྟར་བེད་སྤྱད་ཆོག་པ་itouch ཉོས་དང་། དཔེ་ཡག་པོ་ཡོད། དེ་ཚོ་ལྷག་པར་དུ་ཨ་མི་རི་ཀ་ལ་གོང་ཁེ། ཁ་པར་iphone ཕྱི་རྒྱལ་ནས་ནང་འདྲེན་བྱས་རྗེས་འགའ་ཤས་ལ་unlock སྒོ་ཕྱེ་དགོས། སྒོ་ཕྱེ་གླ་ཁེ་པོ་ཞེ་དྲག་རེད། གོང་ཚད་ནི། iphone ཁ་པར་གསར་ཨང་བཞི་པ་ཅན་ལ། ཨ་སྒོར་༦༠༠ ནས་༧༠༠ བར། iPAd ལ་ཁོག་པ་ཆེ་ལོས་དང་3Gདྲ་འདྲེན་ཡོད་མེད་ལས། ཨ་སྒོར་༥༠༠ ནས་༨༠༠ བར། iPod touch ལ་ཁོག་པ་ཆེ་ལོས་ལས། ཨ་སྒོར་༢༠༠་ནས་༣༠༠་བར་རེད།ReplyDelete
གྲོགས་པོ་གཉིས་ཁམས་བཟང་ཁྱེད་རྣམ་གཉིས་ཀྱིས་གུས་པའི་དྲ་བ་འདི་ལ་ཡང་གཟིགས་ཙམ་ཞིག་གནང་ནས་སློབ་སྟོན་ཞིག་གནང་དང་།ReplyDelete
http://gendun2010.blogspot.com/ReplyDelete
ཁ་བྱང་འདི་ཡིན།
དགེ་འདུན་རྒྱ་མཚཽ་ལགས། ཉིད་ཀྱི་ཟིན་བྲིས་འཇལ་བྱུང་། ཡག་པོ་འདུག ལྷག་པར་དུ་ཀློག་བདེ་པོ་་འདུག་པས་ཡིད་རབ་འཕྲོགReplyDelete
བཀུར་འོས་དྲ་བདག་ལགས།ReplyDelete
ཁྱེད་ཀྱི་དྲ་ཚིགས་འདི་བཞིན་བོད་མིའི་སྤྱི་ཚོགས་སུ་དགའ་བསུ་ཐོབ་བཞིན་ཡོད་པ་ནི་མཚམས་འདྲི་ཞུ་འོས་ལགས། འདིར་གུས་པ་ནི་ www.sonamawa.com ཞེས་པའི་མིང་བྱང་འོག་གློག་ཀླད་དང་ཁ་པར་། མཉེན་ཆས་དང་། དྲི་བ་དྲིས་ལན་སྐོར་གྱིས་རྩོམ་ཡིག་སྤེལ་མཁན་ཞིག་ཡིན་ལ། ལས་ཞོར་དང་དུས་ཚོད་སྟོང་པའི་ནང་དྲ་ཚིགས་ཇུས་འགོད་བྱེད་ཀྱི་ཡོད། གལ་ཏེ་ཁྱེད་ཀྱི་ཟིན་བྲིས་དྲ་བ་དེ་ཚད་ལྡན་གྱི་དྲ་ཚིགས་ཤིག་ཏུ་བསྒྱུར་འདོད་ན། གུས་པས་རིན་གོང་མཁེ་པོའི་ཐོག་ཞབས་ཞུ་ཡོད།
གུས་པའི་བཟོ་བཀོད་བྱས་པའི་ལས་ཀར་གཟིགས་ན། http://design.sonamdawa.com
འབྲེལ་བ་བྱེད་ས། iphoeniz@gmail.com
ཁ་པར་ཨང་། +91 9805941078


text:
ད་ལོའི་ཟླ་6པར་ལྗོངས་ཡོངས་ཀྱི་གྲོང་ཚོའི(གྲོང་ལྷན)རྩ་འཛུགས་ཀྱི་སྐབས་བརྗེ་འདེམས་བསྐོའི་ལས་དོན་སྤེལ་འགོ་ཚུགས་ཚུན། ལྗོངས་ཡོངས་ཀྱིས་སྐབས་བརྗེ་འདེམས་བསྐོར་བརྟེན་ནས་མི་སེམས་གཅིག་སྒྲིལ་དང་། བསམ་ཕྱོགས་གསེད་བཀྲོལ། འཕེལ་རྒྱས་དོན་གཉེར། བརྟན་ལྷིང་སྐུལ་གཏོང་། དམངས་གཙོ་དར་སྤེལ། ཞི་མཐུན་སྐུལ་འདེད་བཅས་ཀྱི་བསམ་ཕྱོགས་བརྟན་པོར་ཆགས་པར་བྱས་པ་དང་། ཏང་གི་འགོ་ཁྲིད་ཐོག་མཐའ་བར་གསུམ་དུ་སྐབས་བརྗེ་འདེམས་བསྐོའི་ལས་དོན་གྱི་སྔ་ཕྱི་ཡོངས་ལ་ཁྱབ་པར་བྱས་ནས་གྲ་སྒྲིག་ལས་དོན་ཏན་ཏིག་ནུས་ལྡན་དང་། རྩ་འཛུགས་འགོ་ཁྲིད་འགན་སྲུང་ནུས་ལྡན། ལག་བསྟར་བརྒྱུད་རིམ་ཁྲིམས་ལྟར་གོ་རིམ་ཡོད་པ། འདེམས་བསྐོའི་འབྲས་བུའི་ཕན་འབྲས་མངོན་གསལ་དོད་པ་བཅས་བྱུང་བ་མ་ཟད། གཞི་རིམ་རྩ་འཛུགས་འཛུགས་སྐྱོང་ལ་ཤུགས་སྣོན་བརྒྱབ་ནས་ལྗོངས་ཡོངས་ཀྱི་དཔལ་འབྱོར་ལེགས་ལ་མྱུར་བའི་སྒོ་ནས་འཕེལ་རྒྱས་ཡོང་བར་སྐུལ་མ་གཏོང་ཆེད་རྩ་འཛུགས་ཀྱི་རྨང་གཞི་བརྟན་པོ་བཏིངས་ཡོད། མིག་སྔའི་བར་ལྷ་ས་གྲོང་ཁྱེར་དང་གཞིས་རྩེ་གྲོང་ཁྱེར་ཕུད་དེ་བྱིངས་ཀྱི་གྲོང་ཁྱེར་དང་ས་ཁུལ་གཞན་དག་5ལ་གྲོང་ཚོ(གྲོང་ལྷན)རྩ་འཛུགས་ཀྱི་སྐབས་བརྗེ་འདེམས་བསྐོའི་ལས་དོན་ལེགས་གྲུབ་བྱུང་ཡོད།
འགོ་ཁྲིད་ལ་ཤུགས་སྣོན་བརྒྱབ་ནས་འགན་འཁྲི་ཏན་ཏིག་ཁུར་བ།
རང་སྐྱོང་ལྗོངས་ཀྱིས་ལྗོངས་ཏང་ཨུད་ཀྱི་རྒྱུན་ལས་ཧྲུའུ་ཅི་གཞོན་པ་བློ་མཐུན་ཏིང་ཡེ་ཤན་གྱིས་ཙུའུ་ཀྲང་གནང་བའི་ལྗོངས་ཡོངས་ཀྱི་གྲོང་ཚོའི(གྲོང་ལྷན)རྩ་འཛུགས་ཀྱི་སྐབས་བརྗེ་འདེམས་བསྐོའི་ལས་དོན་འགོ་ཁྲིད་ཚོགས་ཆུང་དང་གཞུང་ལས་ཁང་བཙུགས་པ་དང་། གྲོང་ཁྱེར་དང་ས་ཁུལ་དེ་བཞིན་རྫོང(ཆུས)གིས་གྲོང་ཨུད་དང་ས་ཨུད་ཀྱི་ཧྲུའུ་ཅི་དང་རྫོང(ཆུས)ཨུད་ཀྱི་ཧྲུའུ་ཅིས་ཙུའུ་ཀྲང་གནང་བའི་གྲོང་ཚོའི(གྲོང་ལྷན)རྩ་འཛུགས་ཀྱི་སྐབས་བརྗེ་འདེམས་བསྐོའི་ལས་དོན་འགོ་ཁྲིད་ཚོགས་ཆུང་དང་གཞུང་ལས་ཁང་སོ་སོར་བཙུགས་ཏེ“འགན་འཁུར་བ་དང་པོའི”འགན་འཁྲི་ཁུར་ཡོད། ཐིང་རིམ་པ་རྒན་པའི་ལས་བྱེད་པས་ཙུའུ་ཀྲང་གི་འགན་འཁུར་བའི་རང་སྐྱོང་ལྗོངས་ཀྱི་མཛུབ་ཁྲིད་ཞིབ་བཤེར་ཚོགས་ཆུང་7བཙུགས་ནས་གཞི་རིམ་དུ་བསྐྱོད་དེ་ལྟ་སྐུལ་ཞིབ་བཤེར་དང་མཛུབ་ཁྲིད་བྱས་ནས་སྐབས་བརྗེ་འདེམས་བསྐོའི་ལས་དོན་ཧྲིལ་པོ་མཐོ་ཚད་གསར་པའི་འཆར་འགོད་དང་སྤུས་ཚད་མཐོ་བའི་སྐུལ་སྤེལ་འགན་ལེན་བྱས་པ་དང་། རིམ་ཁག་ཏང་རྩ་འཛུགས་ཀྱིས་གཅིག་སྡུད་གསོ་སྦྱོང་བྱེད་པ་དང་། སྦྱོང་བརྡར་གྱི་ཚབ་ཏུ་ཚོགས་འདུ་འཚོགས་པ། བོད་རྒྱ་ཡིག་རིགས་གཉིས་ཀྱི་སྐབས་བརྗེ་འདེམས་བསྐོའི་ལས་དོན་གྱི་མཛུབ་ཁྲིད་ལག་དེབ་རྩོམ་སྒྲིག་པར་འདེབས་བྱེད་པ་སོགས་ལ་བརྟེན་ནས་སྐབས་བརྗེའི་ལས་སྒྲུབ་མི་སྣ་དང་། མཛུབ་ཁྲིད་ཞིབ་བཤེར་མི་སྣ། གྲོང་ཚོའི(གྲོང་ལྷན)རྩ་འཛུགས་ཀྱི་འགན་འཁུར་བ་བཅས་ལ་ལས་སྒོའི་གསོ་སྦྱོང་བྱས་པ་རེད།
མི་སྣ་འདེམས་པའི་སྟོན་ཕྱོགས་མངོན་གསལ་དོད་པ།
རང་ལྗོངས་ཀྱི་གྲོང་ཚོའི(གྲོང་ལྷན)རྩ་འཛུགས་ཀྱི་སྐབས་བརྗེ་འདེམས་བསྐོའི་ལས་དོན་ལ་སྐུལ་སྤེལ་གཏོང་རིང་། རིམ་ཁག་ཏང་ཨུད་ཀྱིས་ཐོག་མཐའ་བར་གསུམ་དུ་ལྗོངས་ཏང་ཨུད་ཀྱིས་བཏོན་པའི“ཡིན་ཕྱིན་བཞི”ཡི་བླང་བྱ་མཐའ་འཁྱོངས་བྱས་ཏེ་ཆབ་སྲིད་ཀྱི་ཚད་གཞི་འོས་མིའི་ཆ་རྐྱེན་གཙོ་བོར་ཐོག་མཐའ་བར་གསུམ་དུ་བཞག་པ་དང་། ཉན་པ། བཅར་འདྲི། དཔྱད་དཔོག འདུམ་འགྲིག་སོགས་ལ་བརྟེན་ཅིང་། ཏང་ཡོན་དང་། མང་ཚོགས། “འཐུས་མི་གཉིས་དང་ཨུ་ཡོན་གཅིག” “རྒན་གྲས་གསུམ”སོགས་ཀྱི་བསམ་འཆར་རྒྱ་ཁྱབ་ངང་ཉན་པའི་རྨང་གཞིའི་ཐོག་ཚད་གཞི་དང་ཆ་རྐྱེན། གོ་རིམ་དང་བྱེད་སྟངས་བཅས་ནན་དུ་བཏང་ནས་མི་དོན་བཀོད་སྒྲིག་གི་ཇུས་གཞི་རེ་རེ་བཞིན་བཟོས་པ་དང་ཞིབ་བཤེར་བྱས་ཡོད།
གྲོང་ཁྱེར་དང་ས་ཁུལ་ཁག་གིས་ཏང་ཡོན་ཕྱུག་འགྱུར་སྣེ་ཁྲིད་པ་དང་། ལག་རྩལ་འཇོན་ཐང་ཅན། དམག་ཁོངས་ནས་ཕྱིར་ལོག་པའི་དམག་མི། “སྔོན་ཐོན་གཉིས་ལྡན་དུད་སྦྲེལ” ཕ་ཡུལ་དུ་ལོག་པའི་ཆེད་སྦྱོང་དང་འབྲིང་རིམ་ཆེད་སྦྱོང་གི་སློབ་ཐོན་སློབ་མ། ཕྱིར་སྐྱོད་ལས་མི་དང་ཚོང་པ། མི་རིགས་མཐུན་སྒྲིལ་གྱི་ཁྱིམ་ཚང་དང་ཤེས་དཔལ་ཁྱིམ་ཚང་གི་ཏང་ཡོན་བཅས་ཀྱི་ནང་ནས་གྲོང་ཚོའི(གྲོང་ལྷན)ལས་བྱེད་པ་འདེམས་སྒྲུག་བྱེད་པར་སྣང་ཆེན་བྱས་པ་དང་། འཐབ་ཕྱོགས་གཅིག་གྱུར་མི་སྣ་དང་དེའི་རྗེས་རབས་པ། དེ་བཞིན་བོད་ཞི་བས་བཅིངས་འགྲོལ་དང་དམངས་གཙོའི་བཅོས་སྒྱུར་སོགས་ལོ་རྒྱུས་ཀྱི་དོན་ཆེན་ནང་ང་ཚོར་སྒེར་སེམས་མེད་པར་རོགས་སྐྱོར་དང་རོགས་རམ་ཆེན་པོ་བྱེད་མཁན་མང་ཚོགས་དང་རང་སྲོག་བློས་བཏང་བའི་མང་ཚོགས་ཀྱི་རྗེས་རབས་པའི་ནང་ནས་ཏང་ཡོན་ཡིན་པའི་བློ་མཐུན་གྱིས་གྲོང་ཚོའི(གྲོང་ལྷན)ལས་བྱེད་པའི་འགན་འཁུར་བར་འདེམས་སྒྲུག་བྱེད་པར་སྣང་ཆེན་བྱས་ཡོད།
གོ་རིམ་ཚད་ལྡན་ཡོང་བར་བྱས་ནས་དོན་འཁྱོལ་ལ་དམ་འཛིན་བྱས་པ།
རང་ལྗོངས་ཀྱི་གྲོང་ཚོའི(གྲོང་ལྷན)རྩ་འཛུགས་ཀྱི་སྐབས་བརྗེ་འདེམས་བསྐོའི་ལས་དོན་སྤེལ་རིང་། ལྗོངས་ཡོངས་ཀྱི་གྲོང་ཚོའི(གྲོང་ལྷན)རྩ་འཛུགས་ཀྱི་སྐབས་བརྗེ་འདེམས་བསྐོའི་ལས་དོན་འགོ་ཁྲིད་ཚོགས་ཆུང་གཞུང་ལས་ཁང་གིས“དོ་སྣང་བྱ་རྒྱུའི་དོན་གནད་14”དང་མི་དོན་བཀོད་སྒྲིག་ཇུས་གཞིའི་སྔ་རྗེས་ཀྱི་ལྟ་སྡུར་རེའུ་མིག་ཞིབ་འཇུག་བྱས་ནས་བཟོས་པར་བརྟེན། གཞི་རིམ་ཏང་ཡོན་མང་ཚོགས་ཀྱི་བསམ་འཆར་བསྡུ་ལེན་ཡོངས་སུ་ཁྱབ་པ་དང་། ཤང་དང་གྲོང་རྡལ་གྱི་ཏང་ཨུད་ཞིབ་འཇུག་ཡོངས་སུ་ཁྱབ་པ། སྲིད་གཙང་ཞིབ་བཤེར་ཡོངས་སུ་ཁྱབ་པ། རྩ་འཛུགས་སྡེ་ཚན་གྱི་དཔྱད་ཞིབ་ཡོངས་སུ་ཁྱབ་པ། རིམ་ཁག་སྐབས་བརྗེ་སྡེ་ཚན་གྱི་ཞིབ་བཤེར་ཡོངས་སུ་ཁྱབ་པ་བཅས་བྱུང་ཞིང་། དུས་འགོའི་བརྟག་ཞིབ་ལས་དོན་གྱི་ཇུས་གཞི་འཐུས་སྒོ་ཚང་དུ་བཏང་བ་དང་བརྟག་དཔྱད་འདྲི་ཤོག་བཟོས་ཏེ་སྔ་རྗེས་སུ་གྲོང་ཁྱེར་དང་ས་ཁུལ་7དུ་ཐེངས་མང་བསྐྱོད་ནས་སྐབས་བརྗེའི་དུས་འགོའི་གྲ་སྒྲིག་དང་འདེམས་བསྐོ་ལག་བསྟར་གྱི་གནས་ཚུལ་ལ་བརྟག་ཞིབ་དང་ལྟ་སྐུལ་ཞིབ་བཤེར་བྱས་པས་བརྟག་ཞིབ་སྙན་ཞུ་མང་པོ་གྲུབ་པ་དང་དེ་དག་གི་ནང་གནད་དོན་དང་བསམ་འཆར་བཏོན་ཡོད།